POTPISANI UGOVORI o besplatnim udžbenicima za đake prvake | Novosadski Info\nU prisustvu članice Gradskog veća za obrazovanje Dine Vučinić, predstavnici 12 izdavačkih kuća i 35 novosadskih osnovnih škola potpisali su Ugovor o nabavci besplatnih udžbenika za učenike prvih razreda osnovnih škola, za čiju nabavku je Grad Novi Sad, posredstvom Uprave za obrazovanje obezbedio 27 160 000 dinara.\nPozdravljajući prisutne u Skupštini Grada Novog Sada, članica Gradskog veća za obrazovanje Dina Vučinić istakla je da su ove godine obezbeđeni besplatni udžbenici za više od 4 000 đaka prvaka.\n– Ove godine, u škole sa teritorije Novog Sada upisano je 4039 prvaka. Njihovi roditelji neće morati da izdvajaju sredstva za kupovinu udžbenika. Grad Novi Sad brine o porodicama sa decom i ova mera je samo jedan od načina na koji im pomažemo. Podsetiću vas da je boravak za više od 17000 dece u vrtićima PU „Radosno detinjstvo“ potpuno besplatan, za šta smo obezbedili 625 miliona dinara. Osim toga, ove godine obezbedili smo 327 miliona i 500 hiljada dinara za subvenciju boravka 3400 dece u privtanim vrtićima, a u naredne dve godine Novi Sad će dobiti još tri nova vrtića. Zahvaljujući novoj cenovnoj politici Javnog gradskog saobraćajnog preduzeća godišnja đačka i studentska karta sada iznosi samo 5000 dinara, a to znači da u nekim prigradskim naseljima roditelji na godišnjem nivou uštede 28600 dinara – izjavila je Dina Vučinić.\nOna je dodala da Grad Novi Sad posebnim merama želi da nagradi i motiviše najvrednije učenike.\n– Svake godine najuspešnijim učenicima osnovnih i srednjih škola dodeljuju se Vidovdanske nagrade. Ove godine, za 486 nagrada obezbedili smo 11 700 000,00 dinara. Takođe, u okviru saradnje Grada Novog Sada i opštine Budva, 50 novosadskih učenika juče je otišlo na desetodnevno letovanje u hotelskom kompleksu „Slovenska plaža“, gde imaju boravak na bazi punog pansiona, a o njima se brine šest pratioca koji su zaposleni u školama. Naša namera je da doprinesemo da što više dece ode na letovanje, ali i da ih nagradimo za dobro učenje i vladanje u školi – rekla je Dina Vučinić ističući da će briga o porodici i deci uvek biti u fokusu gradonačelnika Miloša Vučevića i njegovog tima.\nVUČIĆ U NOVOM SADU: Obilazak KOVID bolnice na Mišeluku


Šansa za srpske startape na vodećem investicionom skupu u Dubaiju AIM 2020 – Otvorene prijave za prvo AIM Startup takmičenje u Srbiji – Naučno-tehnološki park Beograd\nStartapi iz Srbije imaju priliku da po prvi put predstave svoju ideju na globalnoj startap izložbi i takmičenju AIM Startup 2020 u Dubaiju, zahvaljujući partnerstvu Naučno-tehnološkog parka Beograd i The Annual Investment Meeting (AIM), vodeće investicione platforme na Bliskom Istoku i Severnoj Africi.\nAIM Startup je šansa za sve startape koje žele da prikupe kapital, prošire se na nova tržišta, uspostave nove poslovne kontakte i predstave se globalnoj publici. Globalno AIM 2020 Startap finale okupiće pobednike lokalnih AIM takmičenja iz 80 zemalja koji će u okviru desetog skupa Annual Investment Meeting od 24. do 26. marta 2020. u Svetskom trgovinskom centru u Dubaiju, dobiti mogućnost da se predstve i povežu sa vodećim svetskim investitorima, preduzetnicima i donosiocima odluka.\nSrbiju će u Dubaiju predstavljati pobednik prvog nacionalnog AIM takmičenja koje će biti održano 10. februara u Naučno-tehnološkom parku Beograd, koji je lokalni AIM partner. Prijave za učešće startapova su otvorene, trajaće do 30. januara, a dostupne su na LINKU.\nPravo učešća imaju startap kompanije sa do 50 zaposlenih, starosti 2-7 godina, sa ostvarenim godišnjim prihodom između 100.000 i 1.000.000 dolara, a koji su podigli bar jednu rundu investicija, dok su kriterijumi AIM Startup-a po kojima će se ocenjivati: rast, društveni uticaj, upotreba inovacije, uticaj na klimu i životnu sredinu, kao i zaštita privatnosti.\nAnnual Investment Meeting (AIM) je inicijativa Ministarstva ekonomije UAE pod pokroviteljstvom šeika Mohammeda bin Rashida Al Maktouma, potpredsednika i premijera UAE i vladara Dubaija. Tema ovogodišnjeg, desetog izdanja je “Ulaganje u budućnost: oblikovanje globalnih strategija ulaganja”, a AIM 2020 će okupiti visoke vladine zvaničnike, donosioce odluka, korporativne lidere, privrednike, regionalne i međunarodne investitore, preduzetnike, te vodeće akademske i investicione stručnjake. Na prošlogodišnjem događaju učestvovalo je više od 16.000 posetilaca, 436 izlagača i suizlagača kao i više od 150 ivesticionih stručnjaka iz 143 zemlje sveta.


Bivši asovi crno-belih učestvovaće u utakmici koju je organizovala fondacija "Grobari za nas", a dolazak su najavili kapiten reprezentacije Srbije Živko Gocić, Filip Filipović, Duško Pijetlović, Dušan Mandić i mnogi drugi.\n"Naravno da sam odmah prihvatio poziv da učestvujem. Ko će da se odazove pozivu da na ovaj način pomogne, ako ne mi koji smo odrasli u Partizanu, zahvalni smo mu mnogo. Srećan sam što ću ponovo videti bive saigrače i mnoge druge koji su pisali istoriju Partizana", rekao je Gocić i dodao da su mu pomešana sećanja, pre svega jer se Partizan nalazi u teškoj situaciji.\nBivši i sadašnji vaterpolisti Partizana biće izmešani u dve ekipe, koje će sa klupa voditi Igor Milanović i Vladimir Vujasinović.\nNa tribinama će biti legende Partizana svih generacija, ali i sportisti drugih klubova iz crno-bele porodice - fudbaleri, košarkaši, hokejaši\n. Revijalni meč igra se u nedelju od 19 sati na Banjici.


Počeli radovi na pešačkoj zoni u prestonici\nBeta\t 10. avgusta 2015. 15:15\nObnova ulice Vuka Karadžića počela je danas u Beogradu, a time je započeta prva faza projekta pretvaranja centra grada u pešačku zonu koji bi trebalo da bude završen u naredne tri do četiri godine.\nRadovi na rekonstrukciji ulice Vuka Karadžića trajaće 120 dana i koštaće oko 100 miliona dinara, a taj novac biće obezbeđen iz gradskog bužeta.\n“Mi imamo novu strategiju, da sve što mogu gradska preduzeća da urade, da to učine sama. Imamo Beograd put, Beogradski vodovod i kanalizaciju, Zelenilo, javnu rasvetu i sve ćemo da plaćamo iz budžeta grada, ne uzimamo nove kredite, već ono što smo uštedeli izdvajamo za uređenje Beograda”, rekao je gradonačelnik Beograda Siniša Mali.\nMali je novinarima rekao da će naredne godine početi i rekonstrukcija Zmaj Jovine ulice i podzemne garaže na Obilićevom vencu koja će dobiti novih 220 parking mesta.\n“Preduslov da se centar grada pretvori u pešačku zonu je izgradnja podzemnih garaža. Imaćemo do kraja godine završene projekte za pet garaža”, rekao je Mali i dodao da će nove garaže preduzeća “Parking servis” biti izgrađene na Studentskom trgu, Kosančićevom vencu i Ulici Tadeuša Koćuška kod Kalemegdana.\nGradonačelnik je kazao da bi garaže trebalo da budu završene u naredne tri, četiri godine i da će se zidati kroz javno-privatna partnerstva, jer je reč o projektu koji vredi više miliona evra.\nOn je kazao da će se kada se završi rekonstrukcija te ulice, kao i radovi u Zmaj Jovinoj ulici i Obilićevom vencu, početi pretvaranje Kosančićevog venca u pešačku zonu, kao i rekonstrukcija Studentskog trga i Trga republike koja uključuje i rušenje zgrade tržnog centra “Staklenac”.


U Republici Srpskoj i Federaciji BiH /FBiH/ saobraćaj se odvija nesmetano, a povoljni vremenski uslovi pogoduju vožnji, saopšteno je iz Auto-moto saveza Srpske.\nZbog sanacije kolovoza na magistralnom putu M-19, dionica Karakaj dva-Drinjača i regionalnom putu R-455, dionica Šekovići-Donje Caparde, saobraća se jednom trakom, uz moguće zastoje u trajanju od 10 do 15 minuta.\nNa magistralom putu M-4, dionica Čelinac-Kotor Varoš, zbog rekonstrukcije i sanacije gradske vodovodne mreže, u periodu od 28. marta do 1. septembra biće izmijenjen režim saobraćanja, kao i na magistralnom putu Novi Grad-Prijedor, dionica Dragotinja-Prijedor, zbog izgradnje pružnog prelaza.\nNa magistralnom putu M16, dionica Nova Topla-Klašnice 1, do 1. septembra biće izmijenjen režim saobraćanja radi izgradnje vijadukta, a biće zabranjeno uključivanje, odnosno isključivanje sa auto-puta Banjaluka-Gradiška.\nZbog uključivanja i isključivanja mehanizacije koja je angažovana na izgradnji auto-puta Banjaluka-Doboj, do kraja godine, u periodu od 7.00 do 19.00 časova, svim danima osim nedjelje, biće izmijenjen režim saobraćanja na magistralnom putu M-16.1, dionica Klašnice-1 Prnjavor /Naseobina Lišnja/.\nNa istom putnom pravcu, na lokalitetu Puraći, zbog izgradnje kolovozne konstrukcije vijadukta, biće izmijenjen režim saobraćanja svim danima, osim nedjeljom, od 7.00 do 19.00 časova.\nNa regionalnom putu Šekovići-Donje Caparde, saobraća se jednom trakom uz moguće zastoje od 10 do 15 minuta, zbog obnove kolovoza.\nZbog deminiranja na regionalnom putu R-452, u mjestu Zeleni Jadar, u periodu od 8.00 do 16.00 časova biće izmijenjen režim saobraćanja, a planirano je da radovi traju do 15. aprila.\nNa regionalnom putu Nevesinje-Berkovići počela je rekonstrukcija i modernizacija dijela puta zbog čega se saobraća naizmjenično, jednom trakom.\nNa regionalnom putu Gornja Vijaka jedan-Gornja Vijaka dva saobraćaj će biti privremeno preusmjeren na novoizgrađenu saobraćajnicu zbog izgradnje vijadukta na auto-putu Banjaluka-Doboj.\nZbog sanacije kolovoza na regionalnom putu R-476, dionica Ukrina-Vijaka, saobraća se povremeno jednom trakom, kao i na putu Karanovac-Mitrovići, zbog klizišta.\nNa magistralnom putu M-18, dionica Brod na Drini-Šćepan Polje /granica BiH i Crne Gore/ zabranjeno je saobraćanje za sva vozila koja su teža od 16 tona.\nNa regionalnom putu R-474, dionica Vijaka dva-Razboj, preko mosta u mjestu Dragalovci, na snazi je zabrana saobraćanja za teretna vozila teža od pet tona i viša od tri i po metra.\nNa regionalnom putu R-454, dionica Bratunac tri-Drinjača i dalje je na snazi zabrana prolaska za teretna vozila teža od tri i po tone i autobuse klase „em tri“, dok se zabrana ne odnosi na autobuse prevoznika „Drinaturs“.\nU Banjaluci će do 15. aprila, svim danima u periodu od 8.30 do 15.00 časova, biti otežano saobraćanje preko gradskog mosta zbog rekonstrukcije.\nObustava saobraćanja u Ulici Veljka Mlađenovića produžena je do 30. aprila, od skretanja kod Gradskog olimpijskog bazena do mosta preko rijeke Vrbanja.\nU FBiH, zbog deminiranja terena na putnom pravcu Tuzla-Orašje, u mjestu Dusine, u periodu od 8.00 do 16.00 časova saobraćaj će biti obustavljan u trajanju od pola sata, uz petnaestominutna propuštanja vozila.\nNa auto-putu A1 u toku je sanacija dionica Vlakovo-Butile i Visoko-Podlugovi zbog čega vozila saobraćaju jednom trakom.\nDanas toplo, temperatura od 14 do 21 stepen


Smanjite unos masti, šećera i alkohola\nNeke namirnice povećavaju rizik od hroničnih bolesti. Koristite ulja jer su dobar izvor vitamina E i puna korisnih masnih kiselina. Dodavanjem šećera povećava se kalorijski sadržaj ali ne i hranljiva vrednost\nPoljoprivredni proizvođači u Srbiji su ove godine šećernom repom zasejali oko 30.000 hektara, što je polovinu manje nego prošle godine, pa će, zavisno od prinosa, šećera jedva biti dovoljno za domaće potrebe, ali ne i za izvoz, rekao je...\nNalazi se u gotovo 90 odsto hrane, a toliko je loš za naše zdravlje, lepotu, energiju i raspoloženje na duže staze. Šećer, jedna od belih smrti, čije smo štetnosti svesni, ali ga i dalje konzumiramo u prevelikim količinama.\nNa slatkiše smo slabi gotovo svi. Zanos ili, u manjoj meri, ravnodušnost prema poslasticama zavisi od određenih moždanih funkcija.


Haris Smajić, 27/06/2020\nUprava NBA lige i Udruženje igrača (NBPA) saopštili su da su zaključili sve uslove dogovora, koji će omogućiti da se takmičenje nastavi od 30. jula u Orlandu.\nMnogi od detalja su već poznati, poput toga kakvi će biti zdravstveni i bezbjednosni protokoli za 22 ekipe koje će učestvovati, da će se sve utakmice igrati bez publike i da će se one igrati u tri različite hale u sportskom kompleksu na imanju Volta Diznija u Orlandu.\n“Radili smo zajedno sa NBPA kako bismo napravili plan povratka koji daje prioritet zdravlju i bezbjednosti, čuva pravičnost takmičenja i pruža platformu za rješavanje problema socijalne pravde”, rekao je komesar NBA lige Adam Silver.\nLiga i igrači su se složili da medijski prostor tokom povratka takmičenja iskoriste za pomoć u preduzimanju mjera protiv sistemskog rasizma. Mnogi igrači, njih oko 80, izrazili su zabrinutost da će povratak takmičenja baciti u sjenku antirasističke proteste poslije smrti Afroamerikanca Džordža Flojda tokom intervencije policije u Mineapolisu.\nSvi učesnici moraju da poštuju sve medicinske protokole, među kojima su redovna testiranja i održavanja distance, kako bi se suzbilo širenje koronavirusa.\nTags #koronavirus #NBA\nBIHAMK: Magla smanjuje vidljivost na dionicama u kotlinama i uz riječne tokove\nEU: Njemačka, Belgija i Holandija najveći izvoznici čokolade\nUskok tehnički izmijenio optužnicu protiv Sanadera i HDZ-a\nSarajevo: Predstavljena inicijativa “Odmori u BiH”\nU Srbiji još 13 smrtnih slučajeva i 299 novozaraženih koronavirusom\nGornja Austrija žarište zaraze, ponovo uvedeno nošenje maski


DOBRA VEST: Moguća obnova Kasapčića mosta u Užicu - Užice Oglasna Tabla\nDOBRA VEST: Moguća obnova Kasapčića mosta u Užicu\nновембар 27, 2017 новембар 27, 2017 0328\nTurski ambasador u Srbiji, njegova ekselencija Tanžu Bilgič zajedno sa direktorom Turske razvojne agencije „TIKA“, Mehmedom Bajrakom, boravio je danas u Užicu. Povod za posetu su bile potencijalne turske investicije u grad na Đetinji.\nPoželevši dobrodošlicu njegovoj ekselenciji, gradonačelnik Užica Tihomir Petković je rekao da turski i srpski narod dele istu istoriju u jednom vremesnskom periodu i da veruje da je zajednička istorija dobar temelj za stvaranje zajedničke budućnosti.\n„Pre nepune dve godine smo inicirali sastanak u Turskoj razvojnoj agenciji „TIKA“ čiji je direktor danas sa nama, na kom smo predložili nekoliko načina saradnje obzirom da „TIKA“ investira u projekte koji su u vezi sa prošlosti turskog naroda u našem kraju“, rekao je Petković i dodao da se nada dobroj i uspešnoj saradnji naša dva naroda i „dolasku turskih investitora ne samo u Srbiju, već i u Užice jer verujemo da smo kao centralni grad zapadne Srbije isto tako zanimljivi“.\nDolazak turskog ambasadora je bila prilika da se priča o različitim projektima od obostranog interesa. Rekonstrukcija Kasapčića mosta je bila centralna tema razgovora koji uz rekonstrukciju užičkog Starog grada može biti zaminimljiv za podršku od strane Republike Turske.\n„Zajednička istorija je dobar temelj da se i naši sadašnji ali i odnosi u budućnosti još više razvijaju, a i dobar je trenutak, obzirom na nedavnu posetu turskog predsednika Republici Srbiji i na jako dobre lične odnose među predsednicima Turske i Srbije, ali i između naše dve države, tako da ovaj trenutak treba iskoristiti za saradnju u širem smislu. Ovde smo da razmotrimo neke od predloga saradnje i da vidimo šta možemo da uradimo, a tu je i agencija „TIKA“ koja podržava i finansira projekte, tako da verujem da će ova poseta biti plodonosna i da ćemo zajedno formulisati gde bi naša saradnja mogla da se usmeri i da na tome u budućnosti radimo“ – rekao je ambasador Republike Turske prilikom posete u Gradskoj kući.\nPričajući o zajedničkoj istoriji ambasador je naglasio da je u vreme Osmanskog carstva, Užice bilo drugi po veličini turski grad, posle Beograda, tako da za ovaj region zapadne Srbije on predstavlja centar interesovanja i danas, i napomenuo da je „TIKA“ fokusirana na obnavljanje i rekonstrukciju nasleđa osmanske imperije pa bi Kasapčića most u Užicu mogao da bude takav projekat što će svakako biti tema za razmatranje.\nZamenik gradonačelnika Užica, Nemanja Nešić je nakon prijema u kabinetu gradonačelnika, održao prezentaciju gostima i zainteresovanim građanima na temu „Užice u otomanskom periodu: Zajedničko kulturno nasleđe i izazovi za budućnost“.\nNajzaslužniji za pokretanje ove inicijative je gospodin Predrag Kovačević.\nFoto montaža: Zoran Domanović\n„Užički pobednik 2017.“


Srbija po statističkim podacima privredni šampion Evrope - Biznis Telegraf.rs\n25/07/20 | 12:02\nTelegraf.rs analiza donosi cifre koje ukazuju na to gde je Srbija u poslednjih 10 godina u ekonomskom pogledu\nKada govore o privrednom napretku, zvaničnici često koriste različite statističke podatke i liste svetskih finansijskih institucija. Kao najčešći pokazatelji u Srbiji koriste se oni o nezaposlenosti, BDP-u, zaradi i radnim mestima... Te podatke koji su na papiru teško možemo da zamislimo i stavimo u kontekst. Zato smo za vas napravili pregled poslednje decenije.\nGotovo svi rezultati i prognoze sa kojima su izašle institucije u poslednje vreme, saglasne su u podacima da je Srbija šampion Evrope kada je reč o stanju u privredi.\nMeđunarodni monetarni fond (MMF) jedino za Srbiju nije spustio svoju prognozu, podaci Evropske komisije istovremeno pokazuju da je naša zemlja ostvarila rast BDP-a od 5% u prvom kvartalu 2020, što je ujedno ubedljivo najbolji rezultat u regionu.\nNa najnovijoj listi evropske statističke službe Evrostat Srbija čvrsto drži mesto broj 1, zbog čega su je nazvali evropskim šampionom.\nKako to izgleda godinama unazad?\nNapravili smo presek stanja u poslednjih desetak godina, tačnije od 2012, uzimajući u obzir sve ekonomske parametre.\nCifre koje smo prikazali na grafikonu, i podaci koje nam je ustupilo Ministarstvo finansija, bez dileme ukazuju na pozitivne trendove.\nDa bi vam bilo što preglednije, prikazali smo to kroz naše fotografije, gde možete pogledati uporedive brojeve.\nU obzir smo uzeli: ukupan priliv stranih direktnih investicija, u milionima evra (po godinama), zatim prosečne zarade, stopu nezaposlenosti i zaposlenosti, inflaciju i kamatne stope, javni dug države, kurs dinara i cene struje, BDP.\nSrbija je, nije tajna, bila na korak od bankrota pre deceniju. U aprilu 2012. stopa nezaposlenosti iznosila je 25,5, a nezaposlenost kod mladih bila je 51,5 odsto. Sada taj presek izgleda drugačije.\nKako se kretao BDP, a kako cene struje, kolike su bile strane investicije?\nJavni dug je prošle godine pao na 48,2 odsto BDP-a, i to je prvi put od sredine 2012. godine da je odnos duga prema bruto domaćem proizvodu pao ispod 50 odsto.\nNa kraju novembra prošle godine javni dug je iznosio 52,4 odsto BDP-a. U prvom kvartalu ove godine, rast BDP od 4,8% omogućio je Srbiji da drži lidersko mesto kako na tabeli sezonski i kalendarski neprilagođenih podataka, tako i na tabeli desezoniranih i kalendarski prilagođenih pokazatelja.\nAko prepolovimo deceniju, i pogledamo samo poslednjih pet godina - zabeležili smo i znatan priliv stranih direktnih investicija.\nOd početka 2015, zaključno sa septembrom 2019. godine, priliv stranih direktnih investicija iznosio je 13,2 milijarde evra, pri čemu su investicije rasle iz godine u godinu. Na primer, 2018, strane direktne investicije iznosile su 3,5 milijardi evra, pri čemu je 2,2 milijarde bilo usmereno u izvozno orijentisane sektore.\nAko se ima u vidu visok priliv u izvozno orijentisane sektore, razumljivo je i da profit ovih kompanija konstantno raste. Međutim, kako je Narodna banka Srbije (NBS) ranije naglašavala, važno je da je paralelno s početkom investicionog ciklusa započeo još jedan važan trend - strane kompanije svake godine veći deo dobiti reinvestiraju u Srbiju, a manji deo isplaćuju u vidu dividende.\nU tom smislu treba pomenuti i da je prošle godine ukupna dobit preduzeća i banaka u stranom vlasništvu iznosila 1.628,5 miliona evra. Od ovog iznosa, reinvestirano je 919,0 miliona evra (56,4% dobiti), a isplaćeno u vidu dividendi 709,5 miliona evra (43,6% dobiti).\nOvakva kretanja uglavnom ukazuju na poverenje stranih vlasnika u srednjoročne i dugoročne perspektive rasta i razvoja ekonomije.\nŠto se plata tiče, prosečna neto plata u Srbiji u ovom trenutku iznosi 58.892 dinara. Poređenja radi, pre deset godina, u novčaniku smo imali, u proseku 330 evra.\nZanimljivo je da se i pored poskupljenja, koje se najavljuje već nekoliko meseci, cena struje u Srbiji svrstava u socijalnu kategoriju.\nSrbija je i posle poskupljenja struje iz 2017, pa krajem 2019, ostala država sa ubedljivo najnižom cenom električne energije u Evropi. Odnosno, prema računici od poslednjeg poskupljenja, daleko ispod cena u regionu. Procenat pomeranja je svake godine sve niži i niži.\nPre poslednjeg poskupljenja, struja kod nas je bila jeftinija 19 odsto nego u Makedoniji, 20 odsto nego u Albaniji, 21 odsto nego u BiH, 31 odsto nego u Crnoj Gori i 50 odsto nego u Hrvatskoj.\nDinar se gotovo nije menjao\nZa dinar se kaže da je pokazatelj političke, ekonomske i monetarne samostalnosti države Srbije, a to su ranije za Telegraf Biznis naveli i iz NBS. Države koje imaju sopstvenu valutu mogu da vode samostalnu monetarnu politiku kojom nastoje da obezbede monetarnu i finansijsku stabilnost koja podrazumeva nisku, stabilnu i predvidivu inflaciju i poverenje u valutu.\nRelativna stabilnost deviznog kursa je bila od izuzetne važnosti za sve segmente domaće ekonomije i tokom proteklih godina (dinar je od 7. avgusta 2012. godine nominalno ojačao prema evru za 0,9%) i u velikoj meri je doprinela poboljšanju domaćeg ekonomskog ambijenta, odnosno kreiranju povoljnog okruženja koje i privrednicima i građanima obezbeđuje veću izvesnost i lakše planiranje.\nMeđutim, relativna stabilnost deviznog kursa imala je važan doprinos i u drugim aspektima domaće ekonomije - inflacija je spuštena na niske i stabilne nivoe, uporedive sa razvijenim zemljama.\nDodatno, smirivanjem prekomernih oscilacija kursa, uz druge mere, otvoren je prostor za rešavanje pitanja problematičnih kredita (NPL-ova), u okviru kojeg su postignuti zavidni rezultati - udeo problematičnih u ukupnim kreditima (NPL racio) krajem prošle godine je iznosio 4,56% (sada i manje).\nKonačno, relativna stabilnost na deviznom tržištu je stvorila neophodan ambijent za uspešno sprovođenje fiskalne konsolidacije, s obzirom da je smirivanjem oscilacija kursa i svođenjem inflacije na niske i stabilne nivoe u velikoj meri ublažen uticaj neophodnih fiskalnih mera na troškove života građana - kažu nam u Narodnoj banci Srbije.\nKako navode, na taj način, postignut je značajan napredak, a Srbija je transformisana u zemlju koju strani investitori prepoznaju kao poželjnu destinaciju za stabilno i sigurno ulaganje.\nDinar je danas na sličnom nivou na kojem je bio u avgustu 2012. godine (ojačao je u odnosu na evro za oko 1%).\nPredviđanja za dalje: Srbija će rasti brže od Slovenije, ali i od Češke\nProcene MMF, Svetske Banke, kao i Evrostata nisu jedine.\nPo najnovijoj, tek objavljenoj, Srbija će se do 2028. godine razvijati brže od bivših jugoslovenskih republika Hrvatske, Slovenije i Severne Makedonije, ali i od nekih članica EU - Češke Republike, Bugarske i Mađarske.\nDo ovih podataka došli su stručnjaci američkog univerziteta Harvard koji su u svojoj studiji do detalja naveli kako će koja zemlja u našem regionu, ali i u ostatku Evrope, da se razvija i raste u narednih osam godina.\nZaključak na osnovu statističkih podataka je sledeći:\nMeđu zemljama u tranziciji zavidan privredni rast do 2028. imaće Srbija. Kako navode, naša zemlja bi u proseku mogla da raste nepuna 3 odsto godišnje (preciznije 2,9). Manji rast istovremeno će imati danas daleko ekonomski razvijenija Slovenija - 2,35 odsto, kao i Severna Makedonija - 2,26 procenata.\nPrivreda Češke Republike u narednih osam godina takođe će, po parametru rasta BDP-a, biti iza Srbije. Češka bi tako rasla 2,19 odsto u proseku, a susedna Hrvatska 2,16 odsto. Bugarska i Mađarska imale bi još manji rast - 2,06 odsto.\nZnate li da je hrana u Nemackoj, Francuskoj, Svedskoj jeftinija nego u Srbiji, narod gladuje, penzioneri pogotovu.\nMozda smo dobri u svemu, ali pomozite jadne penzionere.\n25. jul 2020 | 18:16\nZa prosecnu korpu rade troje u porodici, a cetvrti plati rezije...to je Srbija.


Korisna iskustva preduzetnika Slovenije – Mladi Berana\nKorisna iskustva preduzetnika Slovenije\n13/09/2017 13/09/2017 Mladi Berana 0 Comments Berane, Korisna iskustva preduzetnika Slovenije\nCrnogorski privrednici mogu mnogo da nauče od svojih slovenačkih kolega naročito kada su u pitanju oblasti ekonomije i privrede, posebno u dijelu razvoja malih i srednjih preduzeća, kazala je ministarka ekonomije, Dragica Sekulić.\n“Izuzetno mi je zadovoljstvo što sam zajedno sa crnogorskom delegacijom privrednika i predstavnika drugih institucija u prilici da prisustvujem 50. celjskom Sajmu male privrede i preduzetništva”, kazala je Sekulić na otvaranju izložbenog prostora crnogorskih privrednika na sajmu, prenosi RTCG.\nOna je ocijenila da je Slovenija idealna država od koje se mnogo toga može naučiti u oblasti i ekonomije, i privrede, posebno u dijelu razvoja malih i srednjih preduzeća.\n“Sa druge strane, i naši privrednici itekako mogu da nauče od svojih slovenačkih kolega kako se pokreće biznis, kako se taj biznis održava, kako da ostanu konkurentni i sada, u uslovima kada je Slovenija članica Evropske unije”, kazala je Sekulić.\nOna je, kako je saopšteno iz Ministarstva ekonomije, sajam u Celju ocijenila kao veoma koristan i izrazila očekivanja da će crnogorski privrednici korisno upotrijebiti provedeno vrijeme u Sloveniji, kako bi stekli što veći broj kontakata i uspostavili neke oblike saradnje sa svojim slovenačkim kolegama.\nOko 30 crnogorskih kompanija iz različitih sektora, među kojima je najveći broj onih iz prehrambene i prerađivačke industrije, kao i uslužnih djelatnosti, predstaviće u narednim danima svoje proizvode i usluge na celjskom Sajmu preduzetništva.\nSaopšteno je da će na Sajmu, osim proizvoda i usluga preduzeća, biti predstavljena i investiciona klima u Crnoj Gori.\nTerminala skoro 1.000, a nadležni ćute →\nKošarkaška reprezentacija na turniru u Istanbulu\n04/07/2017 Mladi Berana 0\nSpoj harmonike i gusala u Centru za kulturu\n06/12/2017 Mladi Berana 0\nHumanitarna akcija beranskih srednjoškolaca\n25/04/2017 Mladi Berana 0


Vulin: Ako Priština postane član Saveta Evrope, Srbija treba da proglasi i političku neutralnost kao što je proglasila i vojnu - Politika - Dnevni list Danas\nPočetna » Vesti » Politika » Vulin: Ako Priština postane član Saveta Evrope, Srbija treba da proglasi i političku neutralnost kao što je proglasila i vojnu\nDanas Online12.05.2022. 14:42\nKosovo je danas apliciralo za članstvo u Savetu Evrope, potvrdio je šef kabineta ministarke spoljnih poslova Kosova Šar Jakupi (Shar Jakupi). S tim u vezi, oglasio se ministar Aleksandar Vulin, ocenjujući ovaj korak kao kršenje Vašingtonskog sporazuma.\n„Šta zemlje članice Evropske unije zaista misle o Srbiji, pokazaće njihovo glasanje po zahtevu Prištine za njeno članstvo u Savetu Evrope. Ne moramo da čekamo još dvadeset godina da bismo znali da li EU želi Srbiju u svom članstvu, biće dovoljno da glasaju ili ne glasaju protiv prijema teritorije u organizaciju koju čine države. Do sada smo naučili da potpis Evropske unije vredi koliko i Briselski sporazum, ali sada je prilika da vidimo koliko vredi i reč Sjedinjenih Američkih Država. Sama najava da će Priština podneti zahtev za članstvo u Savet Evrope je već kršenje Vašingtonskog sporazuma i Priština će ili biti kažnjena i zaustavljena, ili će se pokazati da je protiv Srbije dozvoljena svaka laž i da za Srbe nema ni prava ni pravde. Ako Priština postane član Saveta Evrope, Srbija treba da proglasi i političku neutralnost kao što je proglasila i vojnu. Ako već neprijatelje ne možemo da izaberemo, hajde da bar biramo prijatelje“, izjavio je ministar unutrašnjih poslova Srbije Aleksandar Vulin, komentarišući zahtev Kosova za prijem u članstvo Saveta Evrope.\nAleksandar VulinKosovoŠar JakupiSavet EvropeBeograd\nPolitika • 14.06.2022. 13:07\nIzveštaj EP: Kosovo ispunilo sve kriterijume za viznu liberalizaciju, podrška aplikaciji za članstvo u Savetu Evrope


Akcije Komercijalne banke najtraženije na Berzi | Kamatica\nPočetna > vest > Akcije Komercijalne banke najtraženije na Berzi\nAkcije Komercijalne banke najtraženije na Berzi\nTekst objavljen: 09.11.2016 9:48\nNa Beogradskoj berzi juče je zabeležen solidan promet od 711,5 miliona dinara (5,8 miliona evra), pre svega zahvaljujući državnim dužničkim hartijama. Indeks najlikvidnijih akcija, BELEX15, zabeležio je rast od 0,6 odsto na 665,66 poena, a BELEXlajn je ojačao za 0,65 procenata na 1.499,27 poena.\nNajprometnija akcija dugi dan uzastopno bila je Komercijalna banka, sa ukupnom realizacijom od 3,8 miliona dinara, uz rast cene od 2,3 procenta na 1.639 dinara, prema izveštaju Wise brokera.\nOva najveća domaća banka pod kontrolom države, saopštila je putem Beogradske berze da će poslovne rezultate za prvih devet meseci saopštiti u ponedeljak, 14. novembra.\nImpol Seval iz Sevojna je porastao za 5,5 procenata na 2.589 dinar, uz trgovanje vredno 2,7 miliona. Direktor ove kompanije je nedavno saopštio da će tekuća godina biti rekordna u istoriji fabrike, najavivši i veliki investicioni ciklus u narednih pet godina.\nGrađevinar Energoprojekt holding beleži solidnu realizaciju od 2,5 miliona dinara, uz neznatni rast cene na 1.378 dinara, dok je njegovo zavisno preduzeće Energoprojekt Entel skočilo 3,5 odsto na 23.856 dinara, uz promet od 1,3 miliona.\nNaftna industrija Srbije je blago porasla na 630 dinara, uz registrovani promet od skoro 1,0 milion, dok se beogradski Aerodrom "Nikola Tesla" zadržao na nivou od 1.070 dinara, uz trgovanje vredno od 0,3 miliona dinara.\nNajveći rast cene, od 6,3 procenta na 8.500 dinara, zabeležile su akcije Halkbanke, uz realizaciju od 0,9 miliona dinara.\nStrani investitori su realizovali 14,43 odsto trgovanja akcijama, sa učešćem u kupovini od 20,30 procenata, a u prodaji sa 8,55 odsto.\nDržavna obveznica RSO16130 denominovana u evrima, koja dospeva na naplatu 25. januara 2019. godine, zabeležila je promet od 3,1 milion evra uz prinos od 1,15 odsto.\nDržavna obveznica RSO16132, takođe denominovana u evrima, ostvarila je promet od 2,5 miliona evra, uz prinos od 0,95 procenata. Ova obveznica dospeva na naplatu 3. februara 2018. godine.\nGlavni indeks Beogradske berze Komercijalna banka Beogradska berza


Rastu cene zlata i srebra, a posebno paladijuma - Sputnjik Srbija\n13:14 24.03.2020 Preuzmite kraći link\nCena zlata je porasla na berzama za 7,2 odsto i dostigla 1679,7 dolara za uncu.\nI srebro takođe skuplja. Vrednost ovog metala je porasla za 6,8 odsto i dostigla 14,6 dolara za uncu.\nMeđutim, najviša potražnja je za paladijumom – cena mu je poraska za čak 20 odsto i dostigla 1869,9 dolara.\nVeć neko vreme je primetan rast cena plemenitih metala. Kako raste strah od zaraze koronavirusom tako raste i cena zlata koja je početkom meseca čak bila dostigla i 1.700 dolara za uncu po prvi put od kraja 2012. godine.


Антић: Упад у РТС врхунац немоћи тројице неуспелих политичара | Socijalistička partija Srbije\nAntić: Upad u RTS vrhunac nemoći trojice neuspelih političara Vesti\nmart 16, 2019 u 23:10\nUpad demonstranata u RTS pod vođstvom Dragana Đilasa, Boška Obradovića i Vuka Jeremića očajnički je korak nemoćnih i bezidejnih političara da destabiliziju Srbiju, poručio je visoki funkcioner SPS Aleksandar Antić.\n„Nasilje nad zaposlenima u RTS-u vrhunac je nemoći opozicionih partija oko Saveza za Srbiju i nedopustiva agresija koju nijedna demokratska država u svetu ne bi dopustila. Đilas, Obradović i Jeremić ne znaju šta će sa svojim protestima koji se raspadaju i u tom očaju posežu za nasiljem“, rekao je Antić u izjavi za javnost.\nDržava Srbija i njeni organi pokazuju najviši stepen tolerancije prema nasilnicima, ali i ta tolerancija ima svoje granice onda kada se dešava uništavanje imovine i ometanje rada velikih javnih sistema kakav je RTS, naveo je on.\n„Mirne demonstracije su dopušten i legitiman izraz političkog stava, ali nasilje koje smo videli večeras je čista agresija nemoćne manjine kojoj je rušenje jedini način da se održi u životu“, kaže Antić.\nGrađani Srbije to ne žele, građani nisu na strani ljudi koji su nasilno upali u javnu televiziju i ne podržavaju hir trojice političara koji traže izlaz za svoje neuspele ulične političke proteste, zaključio je Antić.


MK Group završila preuzimanje Victoria Group | Nova Ekonomija\nKompanija MK Group završila je proces kupovine 67 odsto akcija Victoria Group, jedne od najvećih agrobiznis kompanija u Srbiji, navodi se u saopštenju.\nIntegracijom članica Victoria Group, kao što su kompanije Sojaprotein, Victoria Oil, Victoria Logistic, Luka Bačka Palanka i VZS Stočna hrana, MK Group je stekla status većinskog vlasnika, dok dosadašnji akcionari Milija Babović i kompanija Apsara Limited ostaju manjinski vlasnici.\nFinansijski direktor MK Group Andrija Vuković ocenio je je da će "bogato iskustvo, stabilnost poslovanja i strateška usmerenost MK Group ka implementiranju najnovijih trendova u poljoprivredi doprineti daljem jačanju i rastu Victoria Group".\n"Svesni smo značaja sinergije kapaciteta i iskustva MK Group i Victoria Group i radujemo se budućim poslovnim poduhvatima. Srpski poljoprivrednici će i dalje u nama imati pouzdanog partnera, spremnog da uloži znanje i sredstva, da bi obezbedio plasman domaćih proizvoda na svetska tržišta", naveo je Vuković.\nIzvršni direktor Victoria Group, Stefan Babović, kazao je da će integracija te kompanije u MK Group doneti benefit zaposlenima i agrosektoru u Srbiji, kao i da će se saradnja sa potojećim partenrima i kooperatnima nastaviti.\n"Izuzetno mi je drago što je proces akvizicije završen i što ćemo u narednom periodu moći da se koncentrišemo na dalje usavršavanje poslovnih performansi, uz veliku pomoć regionalnog lidera kakva je MK Group", naveo je Babović.\nU saopštenju se navodi da Victoria Group sarađuje sa preko 300 poljoprivrednih zadruga i 40.000 poljoprivrednika, a njeni proizvodi od soje i suncokreta mogu da se nađu u preko 60 zemalja širom sveta, od čega 80 odsto odlazi na tržište Evropske unije.\nKompanija MK Group je tokom 35 godina poslovanja u agraru postala najveća vertikalno integrisana kompanija u tom sektoru u Srbiji, obrađuje 20.000 hektara u zemlji i ujedno je najveći izvoznik žitarica u Srbiji.


ŠPIJUNSKA AFERA TRESE SRBIJU: Mnogo buke, malo detalja – Monitor\nSnimak špijunskog djelovanja ruskih službi u Srbiji je nametnuo pitanje budućih odnosa Srbije sa Rusijom. Vučić uvjerava javnost da se ti odnosi neće mijenjati i da Srbija ne želi “novu 1948.”. No, neki anlitičari ukazuju da su odnosi Beograda I Moskve ozbiljnije poremećeni nego što se to na prvi pogled čini\nNova špijunska afera trese Srbiju. Aferi Krušik, fabrike iz namjenske industrije Srbije, navodnoj prodaji srpskog oružja Ukrajini, pridružio se snimak objavljen na Youtube prema kojem ruski obavještajac razmjenjuje sa penzionisanim potpukovnikom Vojske Srbije plastične kese nalik onima iz samoposluga. Potonji potom u automobilu prebira pare koje je, izgleda, dobio od stranog obavještajca.\nSrpske vlasti se ne odlikuju transparentnošću kada su ovakvi slučajevi u pitanju, pa je iznenađujuća brzina kojom je potvrđena autentičnost snimka i još otkriven identitet ruskog obavještajca. „Snimak je autentičan i na njemu se nalazi ruski obavještajac Georgij Kleban“, kazao je medijima Relja Željski, načelnik analitike Bezbednosno informativne agencije (BIA).\nUpitan o uticaju špijunske afere na odnose Srbije i Rusije, predsjednik Aleksandar Vučić, koji treba da se 4. decembra sretne u Moskvi sa Vladimirom Putinom je rekao kako mu nije jasna logika u čitavom špijunskom događanju. Naveo je da Srbija ničim nije ugrozila ruske interese i da se nada kako šef ruske države nije bio obavješten o tom djelovanju. „Sve će nas ovo natjerati da još snažnije radimo na vojnoj neutralnosti Srbije, i Srbija se neće okretati ka NATO“, naglasio je Vučić. Javnost je uvjeravao da se odnosi sa Rusijom neće mijenjati i da Srbija ne želi „novu 1948”.\nMnogo je buke ali mnogi detalji o aferi nijesu poznati ni nakon Vučićevog obraćanja. Kako je primjetio Predrag Petrović, izvršni direktor nevladinog Beogradskog centra za bezbjednosnu politiku, ne zna se čak ni da li je i šta je dato za novac koji ruski obavještajac na snimku daje penzionisanom potpukovniku Vojske Srbije Z.K.\nLjubodrag Stojadinović, penzionisani pukovnik, kolumnista portala Peščanik, smatra kako snimak ostavlja upečatljiv utisak o špijunskom amaterizmu. „Zašto bi ti ljudi, upleteni u naivni dramolet, uopšte nosili kese? Zbog čega bi potpukovnik u kolima brojao pare?” upitao se Stojadinović. On smatra da je tek neozbiljno ukoliko je srpski potpuknovnik predao papire koji bi mogli da budu dio ratnog plana. Nije vjerovatno da postoji bilo šta iz te oblasti što Rusi ne znaju, a i ako postoji, takvi papiri se mijenjaju istog trenutka kad se sazna da više nijesu tajna.\nPredrag Petrović postavlja i pitanje zašto se čekalo gotovo godinu da snimak bude objavljen i zašto je Savet za nacionalnu bezbednost zasijedao četiri dana po objavljivanju snimka. „Meni to sve izgleda kao odlična prilika da afere koje pogađaju Srpsku naprednu stranku, pokušaju da se skrajnu i zataškaju – afera Krušik, plagirani doktorat Siniše Malog …”, rekao je Petrović.\nVučić je aferu stavio i u kontekst napada na srpsku namjensku industriju. Kako je fabrika Krušik važan dio te industrije, najnovija afera tvrdi on, dio je koordinisanih napora stranih službi da u Srbiji bude uništena proizvodnja naoružanja.\nPetrović je podsjetio kako su se na račun Krušika bogatile privatne firme, prije svega GIM, koja je u vezi sa Brankom Stefanovićem, ocem ministra policije Nebojše Stefanovića. „Ukoliko moramo da razmišljamo o nasrtajima na namjensku industriju, onda su to korupcija i kriminal unutar Srbije, a ne niko spolja“, naglašava Petrović.\nPetrović ne vjeruje da bi afera, sudeći po dostupnim inormacijama mogla uzdrmati odnose Moskve i Beograda. „Odnose Rusije i Srbije može da poremeti izbor – da li Srbija želi da se približava Zapadu ili Rusiji. Ukoliko je strateški interes Srbije da ulazi u EU i da pripada zajednici zapadnih država, onda će morati i da na drugačiji način reguliše odnose i interese sa Ruskom Federacijom”, navodi Petrović.\nVučić je ruskom ambasadoru u Beogradu, uputio pitanje – „Zašto?” Upitan da li će to isto pitati i Putina, Vučić je uzvratio „Šta ću da razgovaram sa predsednikom Putinom, to je za nas dvojicu. U četiri oka ćemo da razgovaramo.”\nU Kremlju vjeruju da ništa neće baciti sijenku na Vučićevu posjetu, izjavio je portparol ruskog predsjednika Dmitrij Peskov. „Svjesni smo činjenice da postoje određene strane koje bi voljele unaprijed da prekinu tu posjetu i ubijeđeni smo da to neće moći da učine”.\nMarija Zaharova, portparolka Ministarstva spoljnih poslova Ruske Federacije, objavljivanje snimka je nazvala „provokacijom uoči sastanka na najvišem nivou”. No, istovremeno je rekla i da „ne razumije saopštenje srpske vlade da je situacija veoma ozbiljna”.\nNovinar iz Moskve Roman Dobrokhotov ukazuje pak da GU, Glavna uprava Generalštaba Oružanih snaga Ruske Federacije ne može da izvodi operacije bez znanja vrhovnog komandanta, u ovom slučaju Putina. „Specijalne službe Srbije ponijele su se profesionalno, a političko rukovodstvo je uplašeno… Vučiću je glavni zadatak bio da pokuša da nekako riješi situaciju, a da se ne svađa sa Moskvom”, ocijenio je Dobrokhotov.\nDobrokhotov, urednik ruskog sajta Insajder koji je uradio više istraživanja vezanih za GU, smatra da Rusija odavno i otvoreno u balkanskim zemljama vodi „informacioni rat”. Ona želi da oduzme suverenitet Srbiji i drugim balkanskim zemljama i da učini sve kako ne bi dospjele pod okrilje NATO.\nOthon Anastasakis, britanski ekspert za jugoistočnu Evropu, smatra da je Srbija jedna od zemalja gdje se odvija takmičenje obaveštajnih službi – istočnih i zapadnih – u geopolitičkim igrama. „Podjele unutar zemlje olakšavaju tu vrstu takmičenja obavještajnih sektora Istoka i Zapada na tlu Srbije.” On ukazuje da Moskva izaziva unutrašnje podjele u državama-kandidatima za članstvo u EU koje su najranjivije, kako bi imala saveznika. „Srbija je u tom smislu najpogodnija, zato što postoji podrška u srpskom narodu za Rusiju, kao i za Putina lično.”\nRelativno skromna špijunska afera mogla bi da bude iskorišćena za niz još teško čitljivih političkih poteza. U Srbiji najavljuju donošenje deklaracije o „političkoj nezavisnosti i vojnoj neutralnosti“. Puštanje u opticaj „političke nezavisnosti“ za vojno-političkog komentatora Aleksandra Radića je povezano sa izborima. „Ukoliko nemate neke velike uspjehe kojima možete da se pohvalite pred građanima Srbije, onda dobro zvuči da je Srbija drugačija od ostalih zemalja, i da smo samostalni u odnosu na sve ostale. Nakon loših vijesti koje su stigle iz EU, čini mi se da Vučić prepoznaje momenat da ponudi naciji sliku neke alternative. To je donekle i poruka EU: „učinite nešto oko ubrzanja evropskog puta Srbije ili ćemo biti prinuđeni da tražimo neki drugi put“, kaže Radić.\nSpoljnopolitički komentator Boško Jakšić je za Dojče vele kazao kako smatra da su odnosi sa Rusijom ozbiljnije poremećeni nego što se to na prvi pogled čini”. Vučića čeka veoma težak razgovor sa Putinom i mislim da Rusija neće lako odustati od Srbije kao posljednjeg uporišta svojih interesa na Zapadnom Balkanu“.\nAleksandar Radić procjenjuje da će afera neminovno umanjiti autoritet ruskog političkog i vojnog uticaja u Srbiji. On zaključuje: „Stvorena je slika o tome da saradnja nije toliko iskrena s ruske strane. Bar ne onoliko iskrena koliko to očekuje veći dio srpskog javnog mnjenja“.\nZabrinutost Stejt departmenta\nU prvoj reakciji, Stejt department je izrazio zabrinutost zbog izveštaja o ruskom uplitanju u Srbiji. „Sjedinjene Države podržavaju napore Srbije da istraži ovaj incident i podstiču Vladu da odgovorne za ove nezakonite aktivnosti smatra odgovornim, u skladu sa vladavinom zakona”, rekao je portparol Stejt departmenta.\nRFE je imao uvid u izvještaj Ministarstva odbrane SAD od maja ove godine prema kome je na Zapadnom Balkanu Srbija najpopustljivije okruženje za ruski uticaj. Navodi se da su bilateralni odnosi Srbije i Rusije bili na znatno nižem nivou prije dolaska na vlast SNS, na čelu sa Vučićem 2012. Ministarstvo ocjenjuje da je ta saradnja rezultirala potpisivanjem ugovora o strateškoj saradnji u novembru 2013, kao i da jedino Srbija na Zapadnom Balkanu ima potpisane ugovore o saradnji u oblasti bezbjednosti. Naglašava se da jedino Srbija učestvuje u zajedničkim vojnim vježbama s Rusijom, najmanje dva puta godišnje od 2014, kao i da blagonaklono gleda na pomoć prilikom nabavke vojne opreme.\nNavodi se da Srbija odbija da ide ka članstvu u NATO-u, ali je članica programa Partnerstva za mir i da su SAD njen najaktivniji vojni partner. „Srbija ima više nego dvostruki broj angažmana sa SAD-om nego s bilo kojom drugom državom. Međutim, manjak transparentnosti u strateškim i operativnim prioritetima Srbije komplikuje saradnju u oblasti odbrane”, navodi se u izvještaju.\nMinistarstvo navodi kako postoje dokazi da Rusija podržava separatistički pokret bosanskih Srba, na čelu s Miloradom Dodikom, s ciljem da spriječi ulazak BiH u NATO i EU.\nAmeričko ministarstvo odbrane smatra da je Rusija na Zapadnom Balkanu odlučna da odbije uticaj Evropske unije i SAD i umanji djelovanje NATO. SAD i EU ne mogu sebi priuštiti ambivalentnost na Zapadnom Balkanu, jer takav pristup otvara vrata „ruskom malignom uticaju”, zaključuje Ministarstvo odbrane SAD.\nKosovo i ostale igre\nRusija Srbiji neće biti toliko privlačna kada bude riješeno pitanje Kosova, smatra Maksim Samorukov, zamjenik glavnog urednika moskovskog Karnegi centra. Zato Rusija smatra kako je njen interes da pitanje Kosova ne bude riješeno, tvrdi ovaj analitičar. Po Samorukovu Srbiji je potrebna Rusija na međunarodnom nivou i njena moć u UN kako bi spriječila potpuno priznanje Kosova.\n„Zapadni Balkan nije prioritet za Rusiju i ona nije spremna da u region uloži mnogo novca ili napora, ali ne želi ni Zapad na Balkanu,” kaže Samorukov. „Geopolitički limbo u kome se region trenutno nalazi je idealan za Rusiju. Ni potpuna stabilizacija, ni potpuna destabilizaciju, već nešto između. Rusija ne želi da zamrznuti konflikti na Balkanu budu riješeni, jer oni drže Zapadni Balkan dalje od NATO i EU. No, Rusija ne želi ni da ti konflikti postanu aktivni, jer i ona ima svoju crvenu liniju.”\nSamorukov ilustruje: „Rusija želi da Milorad Dodik uspori saradnju Bosne i Hercegovine sa NATO i EU. No, ne i da Dodik proglasi nezavisnost RS, jer bi to Rusiju stavilo u veoma neugodan položaj da mora da bira – da li da nastavi da podržava Dodika ili ne, te da postane aktivnija u regionu.”\nSamorukov smatra kako Srbija ne zauzima tako važno mjesto u Rusiji, kao što Rusija zauzima u Srbiji. No on misli a da je vladajuća elita u Srbiji, uprkos iskazivanju prijateljstva sa Rusijom, ipak prozapadna. „Niko više u Srbiji nije spreman da se bori za Kosovo, ono je za njih adut u pregovorima sa EU. Mislim da je glavni prioritet aktuelne vladajuće elite u Srbiji prozapadna orijentacija, koja treba da im pomogne u drugom prioritetu – da ostanu na vlasti što je duže moguće.”


Bojan K. 23. avgusta 2012., 17:05 6.1k Views\nGoran Milojević, trener BSK-a, nada se da će njegovi puleni, uprkos tradiciji, uspeti da savladaju Vojvodinu u trećem kolu Super lige.\n„BSK nikada nije pobedio niti igrao nerešeno sa Vojvodinom, tradicija je neugodna, ali želimo da je srušimo. Imperativ nam je da ne izgubimo. Biće veoma teško pošto igramo protiv izvrsne ekipe“, rekao je Milojević novinarima na stadionu u Borči.\n„Idemo u Novi Sad da se nadigravamo, da nametnemo naš ritam, a koliko ćemo uspeti u tome ne znam, s obzirom da je protivnik vrlo kvalitetan„, dodao je on.\nMilojević u Novom Sadu neće moći da računa na povredjenog Aleksandra Đukića, kao i Vuka Sotirovića koji još nije dobio neophodan sertifikat za igranje u Super ligi.\n„Nama je bitno da ne gubimo utakmice na svom terenu, tu da pravimo razliku, a na strani šta uradimo. Prošle godine smo u gostima igrali mnogo dobro, a kod kuće veoma slabo. Ne znam da li je to zbog stila koji je gajio prethodni trener„, kazao je Milojević.\nVezni fudbaler Borče Jordan Jovanović ocenio je da njegov klub može da osvoji bod na gostovanju Vojvodini.\n„Videćemo šta ćemo uraditi, nismo dobro igrali protiv Vojvodine prethodnih sezona i nadam se da ćemo konačno uspeti da osvojimo bod. Iskusni su, kvalitetni, ali možemo da se vratimo sa pozitivnim rezultatom„, ocenio je Jovanović.\nUtakmica između Vojvodine i BSK-a igraće se u subotu u 19.30 na stadionu Karađorđe u Novom Sadu.\nPrethodna objava Počelo čišćenje „olimpijskog” kanala Vizelj\nSledeća objava Građani naselja Kotež odazvali se akciji „Moj komšiluk – Popravimo zajedno”


Industrijska zona samo za proizvodne firme – ASinfo Portal\nIndustrijska zona samo za proizvodne firme\nSTANARI – U dugoočekivanoj industrijskoj zoni, čiju gradnju privodi kraju lokalna vlast u najmlađoj opštini u RS, svoje poslove moći će da započnu samo proizvodne firme, poručuju iz ove lokalne zajednice, koja želi da u Stanare dovede ozbiljne privrednike, koji će zaposliti domaće radnike.\n“Želimo proizvodne pogone, ne skladištenje, ni dio nekih trgovačkih centara, nego da to zaista bude namijenjeno proizvodnji. Nismo promijenili mišljenje, kriterijumi su postavljeni i treba da se ispoštuju”, navodi Dušan Panić, načelnik opštine Stanari, te dodaje da su za investitore pripremili i stimulativne cijene zakupnine.\n“Cijena zavisi od broja zaposlenih, a ako je preko 40, to je nešto zaista prihvatljivo i iznosiće 0,50 KM po kvadratnom metru. Oni dobijaju jednu modernu halu s kompletnom infrastrukturom”, ističe Panić.\nNe treba robovati pravilima, poručuju iz ovdašnjeg PDP-a, jer ukoliko se ne pojavi dovoljan broj investitora koji se bave isključivo proizvodnjom, nekoliko hiljada kvadratnih metara treba pametno iskoristiti, odnosno izdati ih privrednicima bez obzira na to čime se bave jer danas svi oni imaju isti problem, manjak radne snage.\n“Danas ozbiljan privrednik, ako želi da tu donese svoja sredstva, da uloži, prvo će od nas tražiti radnu snagu. Opština će morati na tome da radi. Kad ozbiljnog investitora dovedemo, da pokušamo obezbijediti prije svega radnu snagu, da bi to ozbiljno funkcionisalo”, smatra Dragomir Vidović, odbornik PDP-a.\nMigracije stanovništva i odliv radne snage nisu problem samo Stanara i RS, nego i cijelog regiona, odgovara Mihajlo Gavrić, predsjednik lokalnog Udruženja poljoprivrednika, koje ima najbolji uvid u tu problematiku.\n“S obzirom na to da smo pokrenuli taj projekat, treba nastojati da investitor dovede dio radne snage, a dio da bude naš. Ako bude potrebno, onda vršiti prekvalifikaciju da bi se nadomjestio dio radne snage”, kaže Gavrić.\nIako je industrijska zona svoja vrata trebalo da otvori još u maju, lokalna vlast uvjerava da se ne kasni s izgradnjom jer su se nakon kupovine zemiljišta morale poštovati stroge tenderske procedure.\n“Mi planiramo da do kraja oktobra to završimo, pet hiljada kvadrata kako smo i rekli će biti na raspolaganju. Tri moderne multinamjenske hale se uveliko prave, privodi se kraju, infrastruktura će se urediti.. Za 150 novih radnih mjesta to nam je zaista jedna nasušna potreba”, kazao je Dušan Panić.\nOn je istakao da je industrijska zona kapitalna investicija za ovu lokalnu zajednicu, te da su ih već kontaktirali preduzetnici iz metalske i elektro industrije koji su zainteresovani da svoje pogone usele u nove objekte.\nNa Sokocu otvoren poslovni objekat vrijedan 2,5 miliona KM – INFORMACIJA JE KAPITAL


Tanjug 27. septembra 2021. 19:15\nVAŠINGTON – Američki savezni sudija izjavio je danas da DŽon Hinkli Džunior (66), koji je pokušao da ubije bivšeg predsednika SAD Ronalda Regana (1911-2004) pre četiri decenije, može da bude oslobođen svih ograničenja sledeće godine ukoliko nastavi da prati pravila i ostane mentalno stabilan, javlja AP.\nAmerički sudija Pol Fridman iz Vašingtona je rekao da će Hinkliju predočiti pravila kojih treba da se drži ove nedelje.\nOtkako je 2016. godine prešao u Vilijamsburg, u američkoj državi Virdžinija, iz bolnice u Vašingtonu Hinkli je morao da bude pod stalnim nadzorom psihijatara i terapeuta.\nHinkliju je zabranjeno da poseduje pištolj i ne može da kontaktira Reganovu decu, ostale žrtve i njihove porodice, kao i glumicu DŽodi Foster, kojom je bio opsednut prilikom pokušaja atentata 1981. godine.\nFridman je rekao da Hinkli trenutno nema simptome mentalne bolesti, ne ponaša se nasilno i nema interesovanje za oružje od 1983. godine.\nImao je 25 godina kada je ranio Regana ispred vašingtonskog hotela. Tokom pucnjave, Reganova portparolka DŽejms Brejdi je pogođena i nakon toga je ostala paralizovana, a umrla je 2014. godine. On je tada ranio i agenta tajne službe Timotija Mekartija i vašingtonskog policajca Tomasa Delahantija.\nPorotnici su presudili da je Hinkli patio od akutne psihoze i ocenili da nije kriv jer je psihički oboleo, dodajući da mu treba lečenje, a ne život u zatvoru.\nVaseljenski patrijarh Vartolomej smešten u bolnicu u…


Roditelji u Srbiji će za svako prvorođeno dijete dobijati 2,5 hiljade evra 0 Podijeli Podijeli na facebook Podijeli na twitter Podijeli na viber Pošalji na mail\nZa svako prvorođeno dijete država će roditeljima pomoći sa 300 hiljada dinara (2.550 evra) umjesto dosadašnjih 100.000 dinara (850 evra), najavio je predsjednik Srbije, Aleksandar Vučić.\nStudentima koji planiraju porodicu i prinove država će dati bespovratna sredstva za stanove u iznosu od deset do 20.000 evra.\n"Planiramo i značajno povećanje podsticaja za drugo, treće i četvrto dete, o čemu ćemo doneti mere u narednih 15 dana. Ipak, najvažnije je da promenimo praksu da nam majke rađaju prvo dete u 30. godini, zbog čega gubimo skoro čitavu generaciju", naveo je Vučić.\nTa mjera, kako je objasnio, damama i muškarcima koji studiraju, a koji tokom studija zasnuju porodicu biće omogućeno da za njih ne važe ispitni rokovi i da ne gube godinu ako su dobili dijete, s tim što će četvorogodišnje fakultete morati da završe do 26. godine, a Medicinski fakultet do 28. godine.\n"Mladi ljudi treba da znaju da ničim neće uništiti svoju karijeru time što tokom studija žele da budu roditelji. Država će dati bespovratna sredstva za mlade parove i poklanjati im između deset i 20.000 evra na ime učešća za stanove, a pravo svojine vezivaće se za majku kako bi se sprečile zloupotrebe", rekao je Vučić.\nPredsjednik Srbije se zapitao |\nSrbija novčano stimuliše imunizaciju: Po 25 evra svakom ko se vakciniše u maju\nAleksandar Vučić Srbija bebe


Bura u Pragu zbog prolaska američkog vojnog konvoja - 28.03.2015, Sputnik Srbija\nVaclavski trg u Pragu pretvorio se danas u bojno polje ruskih i američkih zastava, pošto je nekoliko stotina građana došlo u centar glavnog grada Češke da... 28.03.2015, Sputnik Srbija\npolitika, vesti, evropa, svet, češka, bohuslav sobotka, miloš zeman, nato\n22:35 28.03.2015 (Osveženo: 16:19 05.10.2015)\n© Sputnik / Vladimir Pesnя / Uđi u foto-galerijuProtest protiv Natoa u Minhenu - ilustracija\nVaclavski trg u Pragu pretvorio se danas u bojno polje ruskih i američkih zastava, pošto je nekoliko stotina građana došlo u centar glavnog grada Češke da podrži ili ospori prolazak američkog vojnog konvoja iz sastava NATO-a, koji će sutra proći ovom zemljom.\nKonvoj je krenuo iz baltičkih zemalja i Poljske i preko Češke ide u bazu u Nemačkoj.\nČeški protivnici konvoja nosili su ruske zastave i transparente sa porukama „Ne treba nam spas od Amerike“, „Stop američkom konvoju“, „Želimo mir, ne želimo NATO“, i skandirali su „Sramota NATO!“ i „Jenkiji, idite kući!“, prenosi Beta.\nPristalice konvoja su pak mahale američkim i ukrajinskim zastavama, i uzvikivale: „Jenkiji, ostanite, komunisti napolje“, a na Vaclavski trg su dovezle i originalni američki vojni džip.\nProtivnici i pristalice konvoja pomešali su se u masi, ali nije bilo potrebe za intervencijom svega nekoliko desetina policajaca poslatih da obezbede te demonstracije, jer su se one svele na verbalne čarke i svađe pripadnika dvaju tabora.\nProtest zbog američkog konvoja organizuju češke antiratne inicijative i organizacije kao što su „Ne bazama“ koja je bila aktivna u protestima zbog nekadašnjeg plana da u Češkoj bude razmešten radar američkog antiraketnog štita, Pokret za direktnu demokratiju, „STOP restituciji“ i crkvene imovine.\nProtiv konvoja su bili i češki nereformisani komunisti i proruski aktivisti kao što su „Prijatelji Rusije“.\nDemonstrativni prolazak 516 američkih vojnika sa 118 oklopnih transportera i drugih vojnih vozila drumovima po trasi dugoj 1.800 kilometara iz Estonije, preko Litvanije, Letonije, Poljske i Češke do Nemačke za protivnike konvoja je ciljani pritisak na Rusiju i huškanje na rat.\nPristalice konvoja na prolazak američkih vojnika gledaju kao na prirodnu stvar, pošto je Češka članica NATO-a, i pozdravljaju takvu demonstracije solidarnosti SAD i garanciju da u slučaju potrebe i eventualnog napada neće ostaviti istočnoevropske saveznike na cedilu.\n„Konvoj je deo mera koje je NATO preduzeo kao odgovor na sukob u Ukrajini. Rusija je bila ta koja je pogazila međunarodno pravo, anektirala Krim i narušila suverenitet Ukrajine. Iako Češka kao i Evropska unija prednost daje diplomatskom rešenju, ne sme da zapostavi svoju bezbednost“, kazao je o konvoju češki premijer Bohuslav Sobotka.\nI premijer kao i predsednik Češke Miloš Zeman prolazak američkih vojnika pozdravljaju, a označili su ga kao prirodni korak kojim Češka iskazuje svoju solidarnost s NATO-om i ispunjava savezničke obaveze.\nPrema anketi za češku televiziju, protivnici konvoja iako glasni u velikoj su manjini, pošto je protiv svega 17 odsto Čeha, dok 82 odsto tvrdi da im konvoj nimalo ne smeta.


Postavio Yucom - 26/07/2017 Projekti\nNaziv projekta: Odnos pravosuđa prema slobodi medija\nVreme trajanja projekta: 1.april 2017. godine – 31. januar 2018. godine\nVrednost projekta:3.974.400,00 RSD\nGlavni cilj projekta jeste da se praćenjem sudskih postupaka protiv štampanih i elektronskih medija pruži zaštita slobodi medija i njihovom pravu da neometano izveštavaju o sudskim postupcima. Pored praćenja odabranih slučajeva, cilj projekta jeste ujednačavanje sudske prakse, te da se uzimanjem u zastupanje do 3 strateška slučaja i medijskom promocijom skrene pažnja na sve probleme i to konkretno na: presude u izostanku, trajanje postupaka, odlaganje postupaka, obrazloženje presuda, korišćenje standarda ESLJP-a i dr. Projekat stremi ka tome da svi dobijeni rezultati budu iskorišćeni za pružanje informacija Evropskoj komisiji pri sastavljanju Izveštaja o napretku, kao i prilikom sastavljanja kvartalnog izveštavanja o napretku.\nVeliki broj istraživanja i analiza ukazuje na činjenicu da stanje u kojem se mediji u Srbiji nalaze nije na zadovoljavajućem nivou. Većina tih analiza se poziva na delove Izveštaja o napretku Srbije za 2016. godinu koji sugeriše da pristrasno izveštavanje medija i curenje informacija o istragama (uz nepoštovanje pretpostavke nevinosti i narušavanja tajnosti istrage) jesu razlozi za ozbiljnu zabrinutost. Pretnje, nasilje i zastrašivanje novinara su takođe veliki problem, dok su istrage i konačne presude za napade na novinare retkost. Jedan od opštih zaključaka ovog Izveštaja je da ne postoje uslovi za puno ostvarivanje slobode izražavanja. Problem tabloidnog izveštavanja je prisutan u velikom meri i kao takav utiče na sveopšte poverenje javnosti u medije koje prema istraživanjima CeSID-a za 2016. godinu iznosi svega 18%, i u poslednjih nekoliko godina je u konstantnom opadanju.\nSlično medijima, stanje u sudstvu je poražavajuće. Savet za borbu protiv korupcije je u svojim izveštajima o stanju u pravosuđu više puta sugerisao da se mora prestati sa praksom da prvo političari u medijima govore o krivičnim delima, da se zatim pojavljuju ministri koji saopštavaju da su ta lica uhapšena i da se tek potom u medijsku priču uključuje tužilaštvo.\nSa jedne strane, kroz aktivno savetovanje i zastupanje novinara kojima je neosnovano otkazan ugovor o radu, kao i putem krivičnih prijava Tužilaštvu u slučaju pretnji novinarima, zalažemo se za profesionalni integritet i pravo novinara na rad, a sa druge strane – kroz postupake pred sudom i Savetom za štampu koje smo pokrenuli, zalažemo se da medijsko delovanje u Srbiji ostane u okviru Ustava, Zakona o javnom informisanju i medijima i Kodeksa novinarske etike.\nProjekat “Odnos pravosuđa prema slobodi” medija biće realizovan u periodu od 10 meseci, od 01. aprila 2017. do 31. januara 2018. godine na teritoriji Republike Srbije, sa posebnim fokusom na mesta u kojima se vode postupci pred domaćim sudovima protiv elektronskih ili štampanih medija. U skladu sa obrazloženjem projekta, YUCOM prepoznaje potrebu da, kao organizacija koja je već dve decenije aktivna na polju zaštite osnovnih ljudskih prava različitim ranjivim grupama, braniteljima i braniteljkama ljudskih prava, kao i novinara i novinarki, doprinese većoj slobodi medija, zaštiti njihovo pravo da izveštavaju bez ometanja sudskim postupcima, posebno onim koji su politički motivisani.


02-03-2020 20:47 Izdvojeno Svet Region\nPredsednik Nove srpske demokratije i lider Demokratskog fronta (DF) Andrija Mandić rekao je da mora pasti Zakon o slobodi veroispovesti ili Vlada Crne Gore i istakao da se predsedniku Crne Gore Milu Đukanoviću ne sme popustiti ni za milimetar.\n„Svaka kalkulacija koja bi vodila ka tome da on, zato što je predsednik države, ima neki malecni represivni aparat i vladu Crne Gore koja je na veoma klimavim nogama, poseduje nekakvu veliku prednost pa iz te pozicije može da ucenjuje građane Crne Gore, ne sme mu se prihvatiti, niti dozvoliti“, rekao je Mandić povodom devet sedmica organizovanja litija i molebana u Crnoj Gori.\nPrema njegovim rečima, kada se prebroje ljudi „od Pljevalja do Ulcinja, od Berana do Herceg Novog“, vidi se da za pad Vlade ili zakona postoji dovoljna većina, „mnogo ubedljivija od one iz 1989. godine kada su pali stari komunisti, a njihovi naslednici, kao što je Đukanović, prave se da je ne registruju nego vređaju ljude koji su na ulicama, smanjujući višestruko njihov broj“.\nOn je istakao da je poslednja litija u Podgorici pokazala ko je većina u Crnoj Gori.\n„Više od 100.000 ljudi kretalo se ka Nemanjinom gradu, ponosimo se što je osnivač dinastije Nemanjića, Stefan Nemanja upravo iz Podgorice“, dodao je Mandić.\n„Imamo sada situaciju da je malena Crna Gora uspela da inspiriše i mobiliše srpski narod od San Dijega do Australije, da ne govorimo o Srbiji i Republici Srpskoj, sve je ustalo i pohitalo da pruži podršku Srbima u Crnoj Gori koji su obespravljeni, diskriminisani i nad kojima se vrši nasilna asimilacija“, rekao je Mandić.\nCRNOGORSKI POKRET PRETI VERNICIMA SPC: "Ako mi izađemo na ulice, pokazaćemo da su litije smešne, a ulice će im postati tesne" (VIDEO)\nERDOGANOV TAJNI PLAN! Iz Turske je došla pretnja koja je trebalo da uvuče EU i NATO u nešto što nisu želeli!


Pogledajte kako je bilo na završnim ispitima glume na FSU – Fakultet savremenih umetnosti\nPogledajte kako je bilo na završnim ispitima glume na FSU\ndragana.lajsic / / Vesti / 15. 01. 2019.\nStudenti FSU oduševili su sve prisutne na završnim ispitima koje su polagali krajem decembra prošle godine. Oni su izvodili zajedničke projekte, delove komada, predstave koje su tokom cele godine pripremali pod budnim okom svojih mentora.\nIspite su polagali studenti u klasi Branislava Lečića, Irfana Mensura, Božidara Đurovića i Vide Ognjenović, a pored njih u prostorijama Fakulteta savremenih umetnosti u njihovim izvedbama uživala je i publika.\nIspitne predstave održale su se od 26. do 28. decembra na FSU, a između ostalih predstava, studenti druge godine izveli su čuvenu „Izbiračicu” Koste Trifkovića.\nPostani deo najsavremenijih studija dramskih umetnosti u regionu\nNa studijskom programu Dramske umetnosti – Gluma na FSU imate priliku da razvijate svoj talenat uz mentore koji su renomirana imena domaće i svetske glumačke scene.\nSada je pravo vreme da iskoristite svoj talenat i postanete deo glumačke FSU klase 2019/20>>\nPogledajte kako je bilo na ispitnim predstavama studenata glume na FSU krajem decembra prethodne godine:


Tag / KK FMP / Vesti online\nKošarkaši Crvene zvezde su u Železniku savladali ekipu FMP-a 77:62 (14:16; 20:19; 16:21; 12:21) u osmom kolu Košarkaške lige Srbije.\nKošarkaški klub Budućnost iz Podgorice pozvao je predstavnike klubova ABA lige na sastanak u sredu u Zagrebu, ali ne i Crvenu zvezdu i FMP, prenose Vijesti.\nNova Zvezdina pobeda u Superligi\nKošarkaši Crvene zvezde u trećem kolu Košarkaške lige Srbije savladali su ekipu FMP–a u hali "Aleksandar Nikolić" rezultatom 82:65.\nUskoro počinje borba za titulu šampiona Srbije\nFMP pobedio crno-bele i zakazao im polufinale sa Zvezdom, Gagić "ludeo"\nTrinkijeri: Imamo problema sa povređenim igračima\nTrener košarkasa Partizana Andrea Trinkijeri rekao je da njegova ekipa želi da u poslednjem meču ligaškog dela ABA lige protiv FMP-a odigra maksimalno, ali i da se pripremi za ono što ih...\nMornar preko FMP-a do opstanka\nPobedom nad ekipom FMP-a od 79: 69, košarkaši Mornara iz Bara prebrinuli su sve brige oko opstanka u ABA ligi.\nFMP pobedio Olimpiju na Zdovcovom povratku na njenu klupu (VIDEO)\nU pretposlednjem meču 20. kola ABA lige slovenački tim savladan u Železniku sa 64:63 (17:13, 9:23, 22:13, 16:14).\nPlejmejker FMP-a Stefan Pot je imenovan za najkorisnijeg pojedinca ABA lige u februaru.


Microsoftovi direktori kažu da će najnovija kolekcija novih mogućnosti biti raspoloživa korisnicima Windowsa 10 ovog leta, a da će zvanično da se zove Windows 10 'Anniversary Update.' Sada je zvanično: Microsoftovo sledeće veće ažuriranje Windowsa 10, šifrovano kao Redstone 1, biće raspoloživo ovog leta. Microsoftovi direktori su potvrdili datum prvog dana konferencije Microsoft's Build 2016, 30. marta u San Francisku.\nMicrosoft planira da izdanje Redstone 1 nazove "Windows 10 Anniversary Update," (rođendansko ažuriranje) jer će biti raspoloživo tačno godinu dana od kad je Microsoft zvanično objavio Windows 10.\nTako ga neće zvati većina korisnika ili tehnički profesionalci; umesto toga, mi ćemo ga verovatno zvati nešto kao Build 1607 ako ga izdaju u julu 2016, kako izgleda prema nekoj skorašnjoj dokumentaciji. To je više ime za marketing, kao "November update" Windowsa 10, koji zovemo Build 1511/Threshold 2.\nZa sada, moji izvori tvrde da Microsoft planira da kompletira i izda Redstone 1 juna 2016. Početkom godine, Microsoftovi činovnici su odlučili da u kalendarskoj godini 2016 izdaju samo jedno ažuriranje Windowsa 10 sa gomilom funkcija, prema mojim izvorima. Prema tome, nije verovatno da će ove godine biti neko novo izdanje u novembru za Windows 10, kažu izvori.\nMicrosoftovi činovnici nisu javno potvrdili da se Redstone 2 odgađa za 2017. Moji kontakti kažu da je razlog za odgađanje bilo usaglašavanje sa više novih uređaja sa Windowsom 10 koji će izvršavati Redstone 2.\nRođendansko izdanje će postojeći korisnici Windowsa 10 dobiti besplatno, bez obzira da li koriste PC-je, tablete, IoT uređaje, HoloLens i Xbox. Microsoftovi direktori nisu rekli da li kompanija planira da produži rok za "besplatnu nadogradnju" koji je bio 29 juli, da bi ga i oni koji koriste Windows 7 i 8.1 takođe dobili besplatno.\nMicrosoft takođe olakšava nezavisnim programerima koji koriste platformu Universal Windows Platform da ugrađuju biometrijsku bezbednost Windows Hello, Windows Ink i Cortana u svoje aplikacije i usluge.\nMicrosoft je 30. marta izdao programerima Visual Studio 2015 Update 2 i skup alata za razvoj softvera Windows 10 "Anniversary Edition" da mogu da počnu da rade sa preko 1.000 novih programskih interfejsa za dolazeći Windows 10 "Anniversary."


Besplatni letnji sadržaji i žurka obeležili početak letnje sezone na Kopaoniku - Kopaonik ONLINE\nBesplatni letnji sadržaji i žurka obeležili početak letnje sezone na Kopaoniku\nManifestacijom “Kopaonik Summer Opening” i promocijom brojnih aktivnosti, letnjih i adrenalinskih sadržaja uz muzički program u podnožju Pančićevog vrha, zvanično je otvorena letnja sezona na Kopaoniku. Svi letnji sadržaji – bob na šinama, zip line, planinski biciklizam, tjubing, Avantura park, vožnja kvadovima, panoramsko razgledanje žičarom, streličarstvo i mnogi drugi, počeli su ovog vikenda sa radom. Posetiocima će ove aktivnosti biti dostupne tokom celog leta, samostalno ili u okviru paketa koje nudi Hotel Grand & Spa uz svoje brojne sadržaje za potpuni odmor i uživanje na planini.\nPored promocije letnjih sadržaja, svi gosti na Kopaoniku, u subotu su imali priliku da se zabave uz muzički program i koncert YU Grupe.\n“Ponosni smo na ovakav razvoj destinacije tokom letnjih meseci. Očekujemo još veće interesovanje i porast broja noćenja u hotelu Grand, u odnosu na prošlu godinu koja je oborila sve rekorde u posećenosti Kopaonika tokom jula i avgusta. Tržište prepoznaje značaj boravka u očuvanoj prirodi i mogućnost da se za samo par sati vožnje izmesti iz gradske vreline i priušti kvalitetan i sadržajan odmor. U ponudi su promotivni letnji paketi, po ceni već od 124€ za polupansion, i dodatne aktivnosti u prirodi – istakla je Svetlana Kostić, marketing menadžerka MK Resorta.\nNakon što su prošle godine oborili sve rekorde posećenosti i prodatim kartama za letnje sadržaje, Skijališta Srbije će ove godine po prvi put predstaviti i neke od novih aktivnosti.\nU toku je izgradnja veštačke ski staze, na lokaciji Krst – staza 3a, u dužini od 780 metara koja će biti izgrađena do kraja jula i koja će skijašima omogućiti i skijanje tokom leta, poručuju iz Skijališta Srbije.\nLuksuzni Grand Hotel&Spa očekuje svoje goste sa osveženom ponudom tokom letnjih meseci. Vikend paket od dva noćenja na bazi polupansiona, uz dodatni letnji sadržaj za aktivan odmor u prirodi, u ponudi je po ceni već od 124 eur.\nOd paketa u hotelu Grand posebno se izdvajaju “Grand relax vikend” paket – dva noćenja na bazi polupansiona, po ceni od 129€, zatim “Romantični vikend” na bazi dva noćenja od 139€, kao i “Promotivni porodični paket” na bazi tri i više noćenja i gratis smeštajem za decu do 12 godina, po ceni od 169€.\nTagoviKopaonik leto MK resort Skijališta Srbije\nBrzeće Centar Apartmanima potreban član tima na poziciji recepcioner\nBazen “Draguljica” u Jošaničkoj Banji radi svakog dana tokom letnje sezone


Košarkašice kragujevačkog Radničkog dočekuju subotički Spartak u derbiju začelja | SIA\n3. новембра 2020. Dejan M. Andrić Ostalo 0\nPred košarkašicama Radničkog je velika šansa da naprave prekretnicu u tekućoj sezoni Prve ženske lige Srbije i prekinu seriju od sedam uzastopnih poraza. Kragujevčanke će u sredu od 17 sati, u hali „Gordana Goca Bogojević“, odmeriti snage sa subotičkim Spartakom, koji takođe čeka na prvu pobedu u ovoj takmičarskoj sezoni.\n– Očekuje nas jedna izuzetno teška utakmica u sredu protiv ekipe Spartaka, ali verujem da smo bolji tim i da ćemo to pokazati i na terenu. Mislim da smo u nekim prethodnim utakmicama pravili mnogo grešaka, koje su nas skupo koštale, ali ne treba da se osvrćemo unazad, već da gledamo isključivo ka napred i idemo korak po korak ka ostvarenju zacrtanih ciljeva. Verujem u našu ekipu i trenere, i mislim da je konačno kucnuo trenutak za prvu pobedu u sezoni, ne krije optimizam Jelena Prvulović, kapiten kragujevačkog tima.\nZbog korona virusa odložena utakmica Partizana i Huventuda


source.ba | Šuman se nada pobjedi protiv reprezentacije Austrije\nSelektor rukometne reprezentacije BiH Bilal Šuman izjavio je danas po povratku u Sarajevu iz Njemačke da se nada pobjedi u utakmici protiv reprezentacije Austrije u nedjelju.\nPoručio je da utakmicu s Njemačkom moramo zaboraviti, a reprezentacija će to učiniti započinjanjem priprema za predstojeću utakmicu s Austrijom.\n- Utakmica protiv Austrije ima toliki značaj da nosi možda i 70 posto ukupne odluke o tome da li ćemo se plasirati na Evropsko prvenstvo 2022 - rekao je Šuman.\nDodao je da je utakmica protiv Njemačke bila vrlo teška za sedmoricu igrača koji su podnijeli najveći teret, dok će za nove igrače sigurno biti organizovan trening.\nŠuman je istakao da će analizirati utakmicu između Austrije i Estonije kako bi pripremili najbolju taktiku za susret s njima.\nReprezentativac Nikola Prce naveo je da je ekipa iscrpljena poslije utakmice s Njemačkom, ali da se s dolaskom nekoliko novih igrača imaju čemu nadati u utakmici protiv Austrije.\n- I njima fali četiri do pet bitnih igrača i mislim da možemo s njima igrati, i iako su oni favoriti na papiru mi idemo na pobjedu - rekao je Prce.\nTagovi: Bilal SumanRukometAustrijaSportBiH


Evropa - Porodica građana i građanki - EU Delegacija u Srbiji\nEvropa – Porodica građana i građanki\nBy Nebojsa objavljeno\t 10/02/2021 Vesti\nProgram „Evropa za građane i građanke“ postao je dostupan organizacijama u Srbiji još 2012. godine, kada je potpisan Memorandum o saglasnosti između Vlade Srbije i Evropske unije. Korisnici iz Srbije prvi put su učestvovali na pozivima za dostavljanje predloga projekata iz 2013. godine.\nPromovišući zajedničku evropsku istoriju i podstičući odgovornost Evrope za njene građane i građanke, ali i njihovu odgovornost za pravac u kojem će se Evropa dalje razvijati, Program „Evropa za građane i građanke“ teži boljem razumevanju Evropske unije, njene istorije i različitosti, kao i jačanju ideje evropskog građanstva i njegovog učešća u odlučivanju o budućnosti kontinenta. Cilj programa je promovisanje evropskog identiteta i građanstva, kao i saradnje između zemalja učesnica Programa u oblastima koje su povezane zajedničkim politikama. Evropska unija namenila je ovaj program ne samo korisnicima iz država članica, već i onih država koje se nalaze u različitim fazama svog evropskog puta na čijem se kraju nalazi punopravno članstvo u „evropskoj porodici naroda“.\n„Program je pre svega namenjen neprofitnim organizacijama iz Srbije – organizacijama civilnog društva, bilo da su to udruženja, zadužbine, fondacije, sindikati, zatim jedinice lokalnih samouprava, čak i regionalne razvojne agencije, obrazovne, naučne i institucije kulture“, objašnjava Sanja Atanacković Opačić iz Kancelarije za saradnju sa civilnim društvom Vlade Srbije.\nOrganizacija koja se može pohvaliti veoma uspešnim učešćem u programu jeste Beogradska otvorena škola, koja trenutno sprovodi projekat You4EU. Specifičnost tog projekata ogleda se u direktnom kontaktu sa građanima i to na regionalnom nivou Zapadnog Balkana. Kroz projekat se došlo do odgovora na pitanja koji su to problemi koji muče građane u njihovim lokalnim zajednicama i na koji način je moguće koristiti procese evropskih integracija kao okvir za rešavanje tih problema.\nVladimir Pavlović iz Beogradske otvorene škole objašnjava kako to izgleda u praksi: „Razgovarali smo kako možemo da upotrebimo instrumente Evropske unije da unapredimo, recimo, kvalitet vazduha, da unapredimo sistem kojim se upravlja otpadom, koji, podrazumeva pravne tekovine, ali na kraju dana podrazumeva da vi kao građanin naučite, kako da upravljate otpadom koji sami generišete ili da naučite kako da izrazite nezadovoljstvo, ako vidite da je kvalitet vazduha sve lošiji, a da lokalna samouprava ne radi ništa tim povodom“.\nUčesnici projekta su ne samo pomogli građanima, već su i sami naučili određene lekcije na nekoliko nivou: od toga da je moguće na Zapadnom Balkanu raditi sa različitim zajednicama i imati isti pristup, jer su prilično slične. Dodatni kvalitet programa „Evropa za građane i građanke“ jeste što organizacijama koje u njemu učestvuju omogućava rad sa partnerima iz različitih zemalja Evrope, čija rešenja možemo uspešno primeniti i kod nas.\nPavlović kaže da su radom na projektu, kroz istraživanja došli do zaključaka da građani EU imaju slične strahove i zabrinutosti kao i građani Zapadnog Balkana. „To je interesantno zato što onda možete da pravite jedan koncept razgovora u kome ovaj region čak može da da neki doprinos razvijanju politika EU. I to je mislim unikatna prednost programa „Evropa za građane i građanke“ jer on prosto Evropu vidi geografski“, smatra Pavlović.\nU prvom programskom ciklusu u kojem je Srbija učestvovala, od 2014 – 2020 imamo 39 odobrenih projekata čija je vrednost više od tri miliona evra, ali je možda još značajnije naglasiti da je čak 460 organizacija bilo partner na brojnim projektima, koji su frosprovođeni ne samo u Srbiji, već i širom Evrope.\n„Ako se pogleda celokupna statistika programa na nivou Evropske unije u odnosu na 33 zemlje koje učestvuju otprilike mi smo uvek na nekom desetom mestu, po broju podnetih predloga projekata, po broju odobrenih projekata i po broju partnera koji su sprovodili projekte“, poručuju iz Kancelarije za sradnju sa civilnim društvom.\nVeliko interesovanje i brojnost uspešno realizovanih projekata na kojima su učestvovali akteri iz Srbije svedoče da građani Srbije prepoznaju važnost evropskih vrednosti i žele da učestvuju u kreiranju „buduće Evrope“. A da bismo u narednom programskom ciklusu bili još uspešniji potrebno je da se u program aktivnije uključe organizacije iz svih regiona Srbije, da se zajedno jačaju kapaciteti lokalnih samouprava i organizacija, kako bi se podstaklo međusektorsko partnerstvo na kome program „Evropa za građane i građanke“ posebno insistira.


Politika snalaženja - Vladimir Gligorov - Peščanik\nZašto, ponekada se postavlja pitanje, mogu Makedonija ili Bugarska ili uostalom Hrvatska da imaju stabilne kurseve, a Srbija ne može?\nSa stanovišta monetarne politike, razlog za fiksiranje kursa, na ovim prostorima uglavnom za evro, jeste taj što se time obuzdava inflacija. No, to može da se odvija na bar dva načina: jedan jeste da se značajno poveća uvoz i sa njim uveze i niska stopa inflacije preko cena uvozne robe i povećane konkurencije kojoj je izložena domaća proizvodnja, usled čega ona mora povećanom produktivnošću i boljim kvalitetom a ne višim cenama da obezbedi opstanak na tržištu. Drugi jeste preko usporenog rasta potrošnje, što podrazumeva pre svega usporen rast plata, recimo tako da je on usklađen sa rastom produktivnosti. Ni jedno niti drugo se ne može obezbediti samo monetarnom politikom. A ni jedno niti drugo sami po sebi ne moraju da budu dovoljni da obezbede stabilnost kursa, čak ako se i obezbedi niska stopa inflacije.\nPotrebno je i da se privredne vlasti u celini obavežu da neće podleći pritiscima koji, u prvom slučaju, mogu da dolaze od preduzetnika koji traže zaštitu od spoljne konkurencije, a u drugom slučaju od zaposlenih koji traže povećanje plata. A uz to i da će sve druge mere privredne politike uskladiti sa ciljem održanja kursa na nivou na kojem je fiksiran. To bi onda rezultiralo režimom privredne politike koji se zasniva na razumevanju između vlade i preduzetnika da nema i neće biti posebnih povlastica za bilo koga i takođe razumevanje između vlasti i sindikata da plate ne mogu da se povećavaju na štetu konkurenosti privrede. Uz to je potrebna još i odgovorna fiskalna politika, a i posebne mere koje imaju za cilj onemogućavanje, recimo, brzog rasta cena nekretnina ili usluga.\nKao što se iz navedenog vidi, to nije jednostavan režim privredne politike. Potrebno je dosta odlučnosti i odgovornosti prema preuzetim obavezama kako na strani centralne banke tako i na strani ministarstva finansija, ali i mnogih drugih političkih tela i organizacija civilnog društva. U nekim zemljama, recimo u Bugarskoj i Makedoniji, bar do par godina pre izbijanja krize, fiksni kurs je bio podržavan pre svega sporim rastom plata ili u svakom slučaju takvim da nije značajno uticao na ubrzavanje inflacije i tako nije došlo do gubitka konkurentosti. U slučaju Hrvatske, centralna banka interveniše, a i konkurencija iz uvoza utiče na održavanje inflacije na nivou koji ne ugrožava konkurentnost. No, u Makedoniji je cena ove monetarne politike trajno visoka stopa nezaposlenosti, a u Hrvatskoj rast stranog duga i rast cena nekretnina i usluga. Fleksibilan kurs bi uz obezbeđene uslove za održanje niske inflacije bio još i bolje rešenje, ali to je druga tema.\nNo, u svim ovim slučajevima, a isto se može reći i za Bosnu i Hercegovinu i Crnu Goru, postoji određena, mada nedovoljna, odlučnost da se ne donose mere koje potkopavaju stabilnost kursa, bar kada je reč o povećanoj zaštiti ili o bržem rastu plata, što se ogleda u niskoj stopi inflacije u dužem periodu vremena.\nU Srbiji te spremnosti da se privredne vlasti drže preuzetih obaveza nema. Ni kada je reč o centralnoj banci niti kada je reč o ministarstvu finasija, a ni kada je reč o svim drugim političkim i socijalnim akterima. Centralnu banku ne obavezuje zadatak da obezbedi nisku stopu inflacije, koja se u ovom slučaju teško može drukčije definisati nego kao stopa koja je veoma bliska onoj u evro zoni; fiskalne vlasti ne obavezuju ni sporazumi sa Međunarodnim monetarnim fondom, a ni fiskalna pravila ustanovljena zakonom; a privredne vlasti su razvile veoma bliske odnose sa domaćim preduzetnicima, bilo da je reč o onima u državnim preduzećima ili onima u privatnom sektoru koji je trebalo da budu, da podsetim, nacionalni i regionalni lideri. A ne nedostaju ni razumevanje sa stranim preduzetnicima, iz komercijalnih ili političkih razloga.\nUz to, očigledno je i oslanjanje na inflaciju iz političkih i fiskalnih razloga. Plate se povećavaju pod pritiscima, a ubrzanje inflacije ne samo da obezbeđuje privremeno bolje finasiranje budžeta, već služi i kao sredstvo držanja realnih plata (dakle plata korigovanih za rast cena) na niskom nivou. Kurs se fiksira privremeno kako bi se usporio rast inflacije, jer se samo tako može ponovo pokrenuti ciklus inflatornog finansiranja plata i budžeta. Za ovo poslednje je potrebna depresijacija kursa.\nTo se može nazvati politikom snalaženja. Ona dovodi do: trajno visoke stope inflacije, nestabilnog režima kursa (čas stabilan čas depresijacija), nekonkurentne privrede, niske stope zaposlenosti i rasta stranog duga. Trenutno sve ovo, uz privrednu stagnaciju. Bilo bi prirodno u tim okolnostima očekivati da se na izborima donese odluka da će se od te politike odustati. Ako je ceniti po predizbornim programima, šanse nisu velike.


27. Jun 2000 15:15 (GMT+01:00)\nOdlukom Okružnog suda u Kragujevcu, na osnovu tužbe SPS-a\nStevanović nije gradonačelnik\n"Stariji je valjda Zakon o izboru poslanika od Statuta grada", kaže (bivši) predsednik SO\nKRAGUJEVAC - Predsednik Skupštine grada Kragujevca Veroljub Stevanović (SPO) presudom Okružnog suda u Kragujevcu od 7. juna nije na funkciji gradonačelnika centralnog grada Šumadije.\nGradski odbor SPS-a je u upravnom sporu pred ovim sudom, čijim je većem predsedavala Vesna Cvetković, dokazao da je Stevanović 25. decembra 1996. godine nezakonito biran za predsednika Skupštine grada "jer je na stalnom radu u Skupštini Srbije", te da grad u predviđenom roku nije doneo upravni akt po zahtevu tužioca.\nU presudi Okružnog suda piše da je Statutom grada predviđeno da su predsednik i potpredsednik Skupštine grada odbornici na stalnom radu u njoj i da ne mogu obavljati drugu javnu ili profesionalnu funkciju, te da je Stevanović morao da se opredeli koju funkciju zadržava.\nStručna služba Izvršnog odbora Skupštine grada izračunala je da je za tri i po godine, koliko je gradonačelnik Stevanović platu primao u Skupštini Srbije, budžet Kragujevca rasterećen za 369.000 dinara - kaže za "Glas" Borivoje Radić (DS), predsednik gradske vlade.\n- To je potpuno nezakonito što su presudili. Po meni, postupak je u toku, a tužitelji i Sud dobili su mišljenje sekretara SO. Na kraju krajeva, stariji je valjda Zakon o izboru narodnih poslanika od Statuta Kragujevca - kaže za "Glas" Veroljub Stevanović.\nPrema rečima Srđana Matovića, člana Predsedništva DS i potpredsednika GO DS Kragujevca, presuda Okružnog suda pokazuje "perfidan pritisak aktuelnog režima na lokalnu samoupravu".\n- Kao što su u Beogradu preuzeli Studio B i GSP, a sad se ustremili na tamošnji Vodovod tako u provinciji, gde god je na vlasti Koalicija Zajedno, režim direktno pritiska lokalnu samoupravu kako bi stekao prednost pred lokalne izbore. Sad su izmislili da je Stevanović nezakonito izabran pre tri i po godine - dodaje Matović.\nU GSS-u smatraju da socijalisti po svaku cenu traže razlog za lokalne afere. Prema rečima Nebojše Krstića, člana GO GSS, sramna je odluka kragujevačkog suda da, praktično, opozove gradonačelnika koji namerno nije bio na radu u Skupštini Kragujevca kako bi novac preusmerio na socijalna davanja građanima najugroženije komune u Srbiji.\nMiroslav Klačar, predsednik odborničkog kluba SPS-a u gradskoj skupštini, u utorak nije hteo da komentariše uspešan ishod svoje partije u upravnom sporu protiv Grada i Stevanovića, ali je rekao da će šira informacija biti predočena u sredu na konferenciji za novinare.\nKako nezvanično saznajemo, Stevanović će biti jedini kandidat za funkciju predsednika Skupštine Kragujevca na sednici u petak, što znači da će preći na rad u Skupštinu grada Kragujevca.


Željezara u stečaju pokrenula radionicu kovane galanterije | Superinfo\nNaslovnica Fokus Željezara u stečaju pokrenula radionicu kovane galanterije\n„Angažovana su za početak 4 bivša radnika Željezare sa biroa, kvalifikovana za ove poslove“, ukazala je upravnica Zenaida Ljevaković, rukovodilac Službe za komercijalne poslove.\n„U zavisnosti od interesa tržišta mi smo spremni proširiti obim rada uz angažovanje dodatnog broja bivših radnika koji su protekle 3 godine provedbe stečaja na evidenciji biroa za zapošljavanje“, dodala je Ljevaković.\nMirsad Kadić je nakon 4 godine na birou angažovan u Kovanoj galanteriji i kako kaže, uprkos minimalnim primanjima, dovoljnim za preživljavanjem, nek se radi, bolje išta nego ništa.\nImam 34,5 godine staža, ali za oko 16 godina nisu uplaćeni doprinosi, dodaje Kadić.\nTrenutno zapošljava oko 70 radnika, koji su, uglavnom angažirani u direkciji, službi finansija, odnosno radnoj zajednici, te na poslovima čuvarske službe, a plaće se osuguravaju iz sredstava koja se prikupljaju iznajmljivanjem poslovnih prostora i hala.\nPrethodni članakMinistar Adnan Jupić o “aferi kisik”\nSljedeći članakŠvedska razvojna agencija daje grant – dva i po miliona eura za Plavu vodu


Još jedna velika kompanija uskoro korisnik DATA CENTRA, od Nove godine ELEKTRONSKA PISARNICA svih državnih organa korisnika javnih sredstava | InfoKG - Gradski portal - Kragujevac - Najnovije vesti\nJoš jedna velika kompanija uskoro korisnik DATA CENTRA, od Nove godine ELEKTRONSKA PISARNICA svih državnih organa korisnika javnih sredstava\n11:00 | Četvrtak, 07 10 2021\nDirektor Kancelarije za informacione tehnologije i elektronsku upravu Vlade Republike Srbije Mihailo Jovanović najavio je da će za desetak dana biti potpisan predugovor sa jednom od velikih kompanija za korišćenje državnog Data centra u Kragujevcu.\nJovanović je na okruglom stolu “VMworld Adriatic” istakao da je nama zbog regionalnog Data centa u Kragujevcu u interesu da se na nivou Zapadnog Balkana omogući nešto slično što već postoji kod rominga, a to je da se podaci čuvaju u bilo kojoj ekonomiji regiona.\nOn je preneo da očekuje da već sledeće nedelje, na Digitalnom samitu Zapadnog Balkana u Crnoj Gori, bude pokrenuta inicijativa o čuvanju podataka u bilo kojoj ekonomiji, te da će je sve učesnice Samita prihvatiti.\nTakođe, kako je dodao, u narednom periodu se očekuje prebacivanje što većeg broja podataka institucija u državni Data centar, naglasivši da se na primeru vakcinacije vidi koliko je važno imati centralni državni sistem, posebno u zdravstvu.\nSvaki dom zdravlja, klinički centar ili bolnica imaju svoj informacioni sistem, što je 250–300 različitih informacionih sistema koji otežavaju brzi razvoj onoga što želimo u eZdravlju. Zato se radi na strategiji razvoja eZdravlja i očekujem da ona donese migriranje različitih, heterogenih informacionih sistema u državni data centar, rekao je Jovanović.\nPrema njegovim rečima, važno je i da lokalne samouprave u Srbiji koriste usluge i servise državnog data sistema, kao i da svoje podatke prebace tamo.\nOn je ocenio da je veoma značajno to što od Nove godine kreće primena centralne elektronske pisarnice svih državnih organa korisnika javnih sredstava, tako da će se elektronska komunikacija između građana, državne uprave i lokalne samouprave zasnivati na podacima koji će biti u državnom Data centru.\nZa građane će tu biti najbitnije da mogu da vide status svoje prepiske sa državnom upravom ili lokalnom samoupravom i da znaju kada će dobiti odgovor, objasnio je on i istakao da će elektronska pisarnica pomoći da se uvedu procedure u rad javne uprave.\nOsnivanje Orakle regionalnog centra podataka u okviru Državnog data centra u Kragujevcu 10:10


Mesi propušta i utakmicu protiv Bresta - SPORTSKI ŽURNAL\nIz ekipe i dalje odsustvuje Nejmar, koji je krajem novembra povredio skočni zglob\nFudbaler Pari Sen Žermena Lionel Mesi propustiće utakmicu protiv Bresta pošto se i dalje oporavlja od korona virusa, rekao je danas njegov trener Maurisio Poketino.\nMesi je propustio utakmicu protiv Liona (1:1) prošle subote, kada je nastavljeno takmičenje u francuskoj ligi posle kraće zimske pauze.\nOn se zarazio korona virusom dok je bio na odmoru u Argentini, a po povratku u Pariz ponovo je testiran i bio je negativan.\nJedan od najboljih fudbalera svih vremena je sinoć na društvenim mrežama naveo da mu je za oporavak "potrebno više vremena nego što je očekivao", da se "gotovo oporavio" i da jedva čeka da se vrati na teren.\n"Ovih dana sam trenirao kako bih se 100 odsto spreman vratio na teren. Pred nama su vrlo uzbudljivi izazovi i nadam se da ćemo se svi ubrzo ponovo videti", naveo je Mesi.\nPosle utakmice protiv Bresta, Pari Sen Žermen će igrati 23. januara protiv Remsa.\nIz ekipe i dalje odsustvuje Nejmar, koji je krajem novembra povredio skočni zglob.\nMbape produžio ugovor na tri godine sa Pari Sen Žermenom, španska liga najavila žalbu


https://forum.uzice.net Oreska - Užice : Internet - Provajderi da placaju autorska prava za muziku - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > RAČUNARI, INTERNET, TELEKOMUNIKACIJE i ELEKTRONIKA > Internet (Urednik: filler) > Tema: Provajderi da placaju autorska prava za muziku\nAutor Tema: Provajderi da placaju autorska prava za muziku (Pročitano 884 puta)\nProvajderi da placaju autorska prava za muziku\n« poslato: 20.01.2003. 19:30:07 »\n2. RIAA trazi da dobavljaci Internet usluga placaju muzicka autorska prava\nPredstavnici glavnih muzickih kuca u subotu su saopstili da ce traziti od telekomunikacionih kompanija i dobavljaca Internet usluga da plate autorska prava zbog toga sto svojim korisnicima omogucavaju pristup lokacijama za razmenu muzickih datoteka.\nOvakav zahtev je proistekao iz ocekivanja da ce se obrt u ovoj grani industrije dodatno umanjiti za jos 6% u toku 2003. godine, a za ovo se najvise okrivljuje Internet piraterija.\nMuzicka industrija zeli da problem resi u korenu, a po njima koren su Internet dobavljaci.\n"Mi smatramo da su Internet dobavljaci najpogodniji za naplatu prava", izjavila je Hilari Rouzen, izvrsni direktor Udruzenja americke muzicke industrije (RIAA), organizacije koja stiti autorska prava izdavaca u SAD, u svom govoru na muzickoj konferenciju Midem u Kanu. "Budimo realni, Internet dobavljaci su svesni da sve veci broj zahteva za uvodjenje brzih linija dobijaju upravo zbog zelje korisnika da preuzimaju muziku s Mreze". Rouzen je nagovestila da bi moguci scenario za naplatu autorskih prava bio da dobavljaci naplacuju odredjenu naknadu onim korisnicima koji koriste servise za razmenu muzickih datoteka.\nMario Mariani, podpredsednik Tiscalija, treceg po velicini evropskog Internet dobavljaca, odbacio je ovu mogucnost uz obrazlozenje da je taj postupak nemoguce sprovesti. Veze koje se ostvaruju u mrezama ravnopravno umrezenih racunara ne mogu se pratiti, a izmedju 30 i 60 posto ukupnog saobracaja odvija se na ovaj nacin. "Mi tehnicki ne mozemo da kontrolisemo ovakav protok, a samim tim ne mozemo ni da nasim korisnicima naplacujemo razmenu muzickih datoteka."\nNajnovina inicijativa pomenute organizacije americke muzicke industrije ne cudi kada se ima u vidu da je ona podnosila tuzbe protiv svih servisa za ovakvu razmenu. ( (R.J.)\nStranica je napravljena za 0.057 sekundi sa 36 upita. (Pretty URLs adds 0.006s, 2q)


Ban podstiče razumijevanje između Kosova i Srbije (SETimes.com)\nBan podstiče razumijevanje između Kosova i Srbije 25/07/2012\nGeneralni sekretar UN-a Ban Ki-Moon pozvao je Kosovo i Srbiju da poduzmu daljnje korake ka normalizaciji odnosa.\nLinda Karadaku, Safet Kabashaj i Biljana Pekušić za Southeast European Times iz Prištine i Beograda -- 25/07/12 "Naglasio sam svim liderima presudnu važnost poduzimanja daljnjih koraka ka povećanom razumijevanju," izjavio je Ban Ki-Moon. [Reuters]\nGeneralni sekretar UN-a Ban Ki-Moon pozvao je Kosovo i Srbiju da krenu s normalizacijom odnosa između dviju susjednih zemalja tokom ovosedmičnih sastanaka sa zvaničnicima u Prištini i Beogradu.\n"Naglasio sam svim liderima presudnu važnost preduzimanja daljnjih koraka ka povećanom razumijevanju," izjavio je Ban Ki Moon novinarima na aeodromu u Prištini, gdje se u utorak (24. jula) susreo s kosovskom predsjednicom Atifete Jahjaga i premijerom Hashimom Thacijem.\nŠef UN-a izrazio je zabrinutost situacijom na sjeveru Kosova i eskalacijom tenzija tokom protekle godine.\n"Od osnovne je važnosti da se … pitanja vezana za sjever Kosova rješavanju mirnim dijalogom. Stavovi zajednica koje su direktno pogođene tenzijama su od ogromne važnosti. Njihove osnovne potrebe i prava moraju biti demokratski zastupljeni," izjavio je Ban.\nZvaničnici u Beogradu su u međuvremenu Banu saopćili kako žele da se UN uključi u tekuće razgovore između Beograda i Prištine. Taj dijalog je pokrenula i u njemu posreduje EU.\n"UN bi trebao igrati aktivniju ulogu u borbi za principe međunarodnog prava, teritorijalni integritet i suverenitet međunarodno priznatih država, članica UN-a, te u provedbi Rezolucije 1244," izjavio je u ponedjeljak predsjednik Srbije Tomislav Nikolić.\nPrema riječima Martina Nesirkyja, glasnogovornika generalnog sekretara UN-a, ta organizacija ostat će u svojoj ulozi pružanja pomoći objema zemljama.\n"Dok Evropska unija istupa u predvođenju međunarodnih napora u regionu, to naslijeđe se treba očuvati, a svaki "nezavršeni posao" mora se rješavati dijalogom i mirnim sredstvima. UN će i dalje biti partner u pružanju pomoći svim zajednicama u oblikovanju njihove budućnosti," izjavio je Nesirky.\nThaci je izjavio da bi bilo nemoguće da se UN pridruži tehničkom dijalogu, koji je pokrenut u martu 2011.\nU Beogradu, Ban se susreo s ministrom vanjskih poslova Vukom Jeremićem i mandatarom za sastav vlade Ivicom Dačićem. Šef UN-a izjavio je kako je uvjeren da će "Srbija dati puni doprinos radu UN-a, posebno u godini koja slijedi, kad Jeremić treba predsjedavati Generalnom skupštinom UN-a."\nDušan Janjić, koordinator Foruma za međuetničke odnose, izjavio je kako je Ban odaslao jasnu poruku.\n"Generalna skupština radi na globalnim pitanjima, a ne na interesima Srbije," izjavio je Janjić za SETimes. On je rekao kako bi, ako Jeremić bude pokušavao gurati domaći dnevni red u tom svjetskom tijelu, to moglo Srbiji nanijeti veliku štetu.\nNa Kosovu, osnova Banove posjete dovela je do određenih pitanja.Povezani članciLoading\nBelul Beqaj, univerzitetski profesor i politički analitičar s Kosova, izjavio je da je ta posjeta samo dio historičarskih hronika. "Ona nema nikakvog bitnog efekta -- pojašnjenje njegove posjete Kosovu [povezano je s Rezolucijom 1244], koja je davno postala dijelom historije," izjavio je Beqaj za SETimes.\nRamadan Ilazi, suosnivač kosovskog pokreta Fol (Glasnost), izjavio je da je posjeta vezana za kraj nadgledane nezavisnosti Kosova.\n"[On] namjerava iznaći nove modalitete po pitanju statusa i uloge UN-a na Kosovu. Kosovu je potrebna podrška UN-a i uloga te organizacije nezamjenjiva je u procesu normalizacije odnosa između Kosova i Srbije …," izjavio je Ilazi za SETimes.\nTokom svoje posjete Kosovu, Bank se susreo s pripadnicima UNMIK-a, i posjetio UNESCO-ovu lokaciju svjetskog naslijeđa, srpski pravoslavni manastir Visoki Dečani.


Murati objavio listu 50 preduzeća koja su imala korist od paketa pomoći u iznosu od 60 miliona evra - Kosovo Online\n22. April 2021. • 18:16\nMurati navodi da Ministarstvo finansija rada i transfera u duhu transparentnosti i kao deo implementacije međunarodnog finansijskog sporazuma sa Evropskom unijom, koji je potpisala i ratifikovala Skupština, objavilo spisak preduzeća koja su imala najviše koristi iz paketa pomoći koji je prethodna vlada podelila u oktobru 2020 godine.\nMeđu preduzećima koja su najveći korisnici pomoći su i neki lanci supermarketa na Kosovu.\nPrema podacima Poreske uprave Kosova broj aktivnih poreskih obveznika do 14.04.2021. godine je 4.914 preduzeća.\nPodaci o plaćenim porezima pokazuju da pandemija koronavirusa tokom 2020. godine na ova preduzeća nije ostvarila veliki uticaj, ali većina preduzeća na koje se ovaj podatak odnosi nisu bila zatvorena u vreme kada su preduzimane mere za sprečavanje širenja koronavirusa na Kosovu.\nHekuran Murati Ministarstvo finansija Kosova preduzeća korona virus


Ko treba da obaveštava javnost o izvođenju radova?\nPočetak Aktuelno Pod lupom Ko treba da obaveštava javnost o izvođenju radova?\nKoridor deset je najvažniji putni pravac u Republici Srbiji. Logično je pretpostaviti da građane Srbije zanima kada će biti gotovi radovi na južnim i istočnim delovima auto-puta, vredni 234 miliona evra, i šta je sve izgrađeno za novac koji su građani otplaćivati kroz kredite.\nMeđutim, ako je suditi po srpskim medijima, ništa od podataka koji se odnose na izvođenje ovih javnih radova ne bi se čulo da nije bilo posete sa najvišeg političkog nivoa. Tako, danas mediji prenose podatak o tome koliko je minirano tona zemljišta i kamena, kada će biti završeno 6 km kod Pirota, koliki se tuneli grade u Grdeličkoj klisuri, koliki su mostovi, kosine na putu i dužina izmeštenih pruga.\nUmesto da se čeka predsednička ili u najmanju ruku ministarska poseta, svi ovi podaci bi trebalo da budu predstavljeni na dnevnom nivou na sajtovima državnih organa. Ako ne može da se postigne dnevna ažurnost, onda treba objavljivati podatke o periodičnom nadzoru koje dobiju Koridori Srbije, Putevi Srbije ili Ministarstvo građevinarstva. U svakom slučaju, vest treba da bude da je izgrađen put (ili da još nije izgrađen put), a nikako da je predsednik/premijer/ministar rekao da je put izgrađen ili da još uvek nije.\nPo svojim nadležnostima, predsednik Srbije svakako nije onaj ko treba da polaže račune o tome da li se kasni sa izgradnjom autoputa, niti da problem kašnjenja sa izvođenjem radova rešava vikanjem na direktora javnog preduzeća. Ako direktor ne radi kako treba, o tome treba da se čuje nadzorni odbor preduzeća, a Vlada da ga razreši.\nNa kraju, predsednik Republike to ne mora da zna, jer nije njegova nadležnost, ali bi novinari trebalo da znaju da pitaju, nešto što je ostalo nejasno. Naime, iz izjave Vučića prema kojoj je ova nabavka radova finansirana od strane Evropske investicione banke pod povoljnim uslovima, a da "smo bili u stanju to i da sve platimo zbog uspešno sprovedene finansijske konsolidacije", jedino se može zaključiti da je Srbija već otplatila kredit. Međutim, tako nešto nije nimalo verovatno, pa je ostalo nejasno šta je Vučić hteo da kaže i šta se zaista dogodilo.


Suzuki se vraća - Moto GP, Auto Moto\nHotSport»Auto Moto»Moto GP»Suzuki se vraća\nSuzuki se vraća\n| 2012-12-12T19:29:22+00:00\t12. dec 2012. 19:29|0 komentara\nKarmelo Epceleta, direktor Dorna Sports, nosioca svih komercijalnih prava u MOTO GP šampionatu je objavio da Suzuki planira naredne sezone da krene sa testiranjima motorcikala, kako bi kasnije razmotrili povratak u najjači šampionat iz koga su izašli krajem 2011. godine.\n„Iz Suzukija pitaju da li mogu da obavljaju testove tokom 2013. godine uporedo sa treninzima drugih timova, kako bi razmotrili svoj eventualni povratak u šampionat 2014. godine“\nEpceleta je dodao da dil sa Suzukijem nije njihov prvi prioritet, jer su tri fabrička tima, Honda, Dukati i Jamaha već prisutni.\n„Ništa još uvek nije dogovoreno a i nije nam to u prvom planu. Imamo tri snažna proizvođača, ako uđe i Suzuki, biće ih četiri, što je kao u F1, i neće nam predstavljati problem. Glavna stvar nam je da takmičenja postanu što zanimljivija sa što većim brojem takmičara koji se bore za pobedu. Definitivno nam ne bi smetao i četvrti proizvođač u šampionatu“